CELEX: 32021R1963
Language: ga
Date: 2021-11-08 00:00:00
Title: Rialachán Cur Chun Feidhme (AE) 2021/1963 ón gCoimisiún an 8 Samhain 2021 lena leasaítear Rialachán (AE) Uimh. 1321/2014 a mhéid a bhaineann le córais bainistíochta sábháilteachta in eagraíochtaí cothabhála agus lena gceartaítear an Rialachán sin (Téacs atá ábhartha maidir le LEE)

12.11.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 400/18
               
            
         RIALACHÁN CUR CHUN FEIDHME (AE) 2021/1963 ÓN gCOIMISIÚN
         an 8 Samhain 2021
         lena leasaítear Rialachán (AE) Uimh. 1321/2014 a mhéid a bhaineann le córais bainistíochta sábháilteachta in eagraíochtaí cothabhála agus lena gceartaítear an Rialachán sin
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2018/1139 ó Pharlaimint na hEorpa agus ón gComhairle an 4 Iúil 2018 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta na hEorpa, agus lena leasaítear Rialachán (CE) Uimh. 2111/2005, Rialachán (CE) Uimh. 1008/2008, Rialachán (AE) Uimh. 996/2010, Rialachán (AE) Uimh. 376/2014 agus Treoir 2014/30/AE agus Treoir 2014/53/AE ó Pharlaimint na hEorpa agus ón gComhairle, agus lena n-aisghairtear Rialachán (CE) Uimh. 552/2004 agus Rialachán (CE) Uimh. 216/2008 ó Pharlaimint na hEorpa agus ón gComhairle agus Rialachán (CEE) Uimh. 3922/91 ón gComhairle (1), agus go háirithe Airteagal 17(1), pointe (g), Airteagal 62(14) agus (15) agus Airteagal 72(5) de,
         De bharr an mhéid seo a leanas:
         
                     (1)
                  
                  
                     Le Rialachán (AE) Uimh. 1321/2014 ón gCoimisiún (2) leagtar síos na ceanglais maidir le haeracmhainneacht leanúnach na n-aerárthach, lena n-áirítear na ceanglais maidir le heagraíochtaí cothabhála.
                  
               
                     (2)
                  
                  
                     I gcomhréir le pointe 3.1(b) d’Iarscríbhinn II a ghabhann le Rialachán (AE) 2018/1139, de réir mar is iomchuí don chineál gníomhaíochta a dhéanfar agus do mhéid na heagraíochta, ní mór d’eagraíochtaí cothabhála ceadaithe córas bainistíochta a chur chun feidhme agus a choinneáil ar bun chun a áirithiú go gcomhlíonfar na ceanglais fhíor-riachtanacha a leagtar amach san Iarscríbhinn sin, go ndéanfar rioscaí sábháilteachta a bhainistiú agus go bhféachfar leis an gcóras sin a fheabhsú go leanúnach.
                  
               
                     (3)
                  
                  
                     De bhun Iarscríbhinn 19 a ghabhann leis an gCoinbhinsiún um Eitlíocht Shibhialta Idirnáisiúnta, a síníodh in Chicago an 7 Nollaig 1944 (“Coinbhinsiún Chicago”), maidir le heagraíochtaí cothabhála ceadaithe a chuireann seirbhísí ar fáil d’oibreoirí aerárthaí nó d’oibreoirí héileacaptar, ar oibreoirí iad atá ag gabháil d’aeriompar tráchtála, tá údaráis inniúla le ceangal orthu córas bainistíochta sábháilteachta a chur chun feidhme.
                  
               
                     (4)
                  
                  
                     Dá bhrí sin, ba cheart córas bainistíochta a thabhairt isteach le haghaidh gach eagraíochta cothabhála a chuimsítear faoi raon feidhme Iarscríbhinn II a ghabhann le Rialachán (AE) Uimh. 1321/2014 (“Cuid-145 eagraíochtaí cothabhála”) d’fhonn Caighdeáin Idirnáisiúnta agus Cleachtais Mholta na hEagraíochta um Eitlíocht Sibhialta Idirnáisiúnta (“ICAO”) arna mbunú in Iarscríbhinn 19 a ghabhann le Coinbhinsiún Chicago a chomhlíonadh.
                  
               
                     (5)
                  
                  
                     Tá ceanglas ar gach eagraíocht cothabhála a chuimsítear faoi raon feidhme Cuid-145 córas tuairiscithe tarluithe a shuí. Dá bhrí sin, ba cheart forálacha Iarscríbhinn II a ghabhann le Rialachán (AE) Uimh. 1321/2014 a leasú chun a áirithiú go suífear na córais tuairiscithe mar chuid de chóras bainistíochta na n-eagraíochtaí agus go mbeidh na ceanglas ailínithe leis na ceanglais atá i Rialachán (AE) Uimh. 376/2014 ó Pharlaimint na hEorpa agus ón gComhairle (3).
                  
               
                     (6)
                  
                  
                     Chun eagraíochtaí cothabhála a chuimsítear faoi raon feidhme Cuid-145 atá formheasta mar eagraíochtaí Cuid-CAMO freisin a chur san áireamh, is iomchuí na forálacha ginearálta chomh maith leis na ceanglais ar údaráis inniúla a leagtar amach in Iarscríbhinn II (Cuid-145) a ghabhann le Rialachán (AE) Uimh. 1321/2014 a chomhchuibhiú leis na forálacha ginearálta agus na ceanglais a leagtar amach in Iarscríbhinn Vc (Cuid-CAMO) a ghabhann leis an Iarscríbhinn sin.
                  
               
                     (7)
                  
                  
                     Ba cheart go mbeadh idirthréimhse leordhóthanach ann chun go bhféadfadh na heagraíochtaí cothabhála na rialacha agus na nósanna imeachta nua a thugtar isteach leis an Rialachán seo a chomhlíonadh.
                  
               
                     (8)
                  
                  
                     Níl forálacha i Rialachán (AE) Uimh. 1178/2011 ón gCoimisiún (4) maidir le heisiúint ceadúnas d’aerinnealtóirí. Dá bhrí sin, ba cheart pointí 145.A.30(j)(3) agus (4) d’Iarscríbhinn II a ghabhann le Rialachán (AE) Uimh. 1321/2014 a leasú chun an tagairt do cheadúnais aerinnealtóra a scriosadh. Maidir leis na húdaruithe teoranta le haghaidh deimhniúchán cothabhála atá ann cheana, ar údaruithe iad a eisíodh chuig na haerinnealtóirí sin ar bhonn na bhforálacha sin, ba cheart iad a bheith bailí go dtí go rachaidh siad in éag nó go dtí go ndéanfar iad a chúlghairm. Dá bhrí sin, ba cheart Airteagal 5 a leasú dá réir sin.
                  
               
                     (9)
                  
                  
                     Dá réir sin, ba cheart Rialachán (AE) Uimh. 1321/2014 a leasú.
                  
               
                     (10)
                  
                  
                     Tá tagairtí do ghnéithe éagsúla de phointe M.A.801 i bpointe M.A.403(b) d’Iarscríbhinn I (Cuid-M) a ghabhann le Rialachán (AE) Uimh. 1321/2014 agus in Aguisín VII a ghabhann le hIarscríbhinn I (Cuid-M) a ghabhann leis an Rialachán sin. De bhrí go bhfuil Rialachán Cur Chun Feidhme (AE) 2019/1383 ón gCoimisiún (5) curtha in ionad pointe M.A.801, ba cheart pointe M.A.403(b) agus Aguisín VII a leasú dá réir sin.
                  
               
                     (11)
                  
                  
                     Rinneadh pointe M.A.904 d’Iarscríbhinn I a ghabhann le Rialachán (AE) Uimh. 1321/2014 a leasú le Rialachán Cur Chun Feidhme (AE) 2019/1383 chun na forálacha allmhairiúcháin a leathnú go haerárthaí a thagann as córas rialúcháin nach bhfuil feidhm ag Rialachán (AE) 2018/1139 ann. Ba cheart an leasú céanna a dhéanamh freisin i bpointe ML.A.906 d’Iarscríbhinn Vb (Cuid-ML) a ghabhann le Rialachán (AE) Uimh. 1321/2014 chun raon feidhme forálacha allmhairiúcháin Iarscríbhinn Vb (Cuid-ML) a chomhchuibhiú le forálacha Iarscríbhinn I (Cuid-M). Dá réir sin, ba cheart Rialachán (AE) Uimh. 1321/2014 a leasú.
                  
               
                     (12)
                  
                  
                     Tagraíonn pointe M.A.502(c) d’Iarscríbhinn I (Cuid-M) a ghabhann le Rialachán (AE) Uimh. 1321/2014 d’eagraíochtaí de rátáil B. De bhrí nach bhfuil aon eagraíocht de rátáil B in Iarscríbhinn Vd (Cuid-CAO), ba cheart tagairt a bheith i bpointe M.A.502(c) do “eagraíocht chothabhála aerárthaí”. Dá bhrí sin, ba cheart pointe M.A.502(c) d’Iarscríbhinn I (Cuid-M) a ghabhann le Rialachán (AE) Uimh. 1321/2014 a leasú.
                  
               
                     (13)
                  
                  
                     Tá na bearta dá bhforáiltear sa Rialachán seo bunaithe ar Thuairim Uimh. 4/2020 (6) ó Ghníomhaireacht Sábháilteachta Eitlíochta an Aontais Eorpaigh (EASA) de bhun Airteagal 75(2) pointe (b) agus Airteagal 76(1) de Rialachán (AE) 2018/1139.
                  
               
                     (14)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón gCoiste arna bhunú le hAirteagal 127(1) de Rialachán (AE) 2018/1139,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear Rialachán (AE) Uimh. 1321/2014 mar a leanas:
            
                        (1)
                     
                     
                        In Airteagal 4, cuirtear an mhír 7 seo a leanas leis:
                        
                           “7.   De mhaolú ar phointí (1) agus (2) de phointe 145.B.350(d) d’Iarscríbhinn II (Cuid-145), féadfaidh eagraíocht cothabhála ag a bhfuil deimhniú ceadaithe bailí arna eisiúint i gcomhréir le hIarscríbhinn II (Cuid-145), go dtí an 2 Nollaig 2024, aon chinneadh maidir le neamhchomhlíonadh a bhaineann le ceanglais Iarscríbhinn II a tugadh isteach le Rialachán (AE) 2021/1963 (*1) ón gCoimisiún a cheartú.
                           I gcás nach mbeidh na cinntí den sórt sin curtha i gcrích ag an eagraíocht tar éis an 2 Nollaig 2024, déanfar an deimhniú ceadaithe a chúlghairm, a theorannú nó a chur ar fionraí ina iomláine nó i bpáirt.”;
                        
                        
                           (*1)  (IO L 400, 12.11.2021, lch. 18)."
                        
                     
                  
                        (2)
                     
                     
                        In Airteagal 5, cuirtear an mhír 7 seo a leanas leis:
                        
                           “7.   Maidir le húdaruithe teoranta le haghaidh deimhniúchán foirne, ar údaruithe iad a eisíodh chuig sealbhóirí ceadúnais aerinnealtóra de bhun pointe 145.A.30(j)(3) nó (4) d’Iarscríbhinn II (Cuid-145) roimh an 2 Nollaig 2022, ba cheart iad a bheith fós bailí go dtí go rachaidh siad in éag nó go dtí go ndéanfaidh an eagraíocht cothabhála iad a chúlghairm.”;
                        
                     
                  
                        (3)
                     
                     
                        Leasaítear Iarscríbhinn I (Cuid-M) i gcomhréir le hIarscríbhinn I a ghabhann leis an Rialachán seo;
                     
                  
                        (4)
                     
                     
                        Leasaítear Iarscríbhinn II (Cuid-145) i gcomhréir le hIarscríbhinn II a ghabhann leis an Rialachán seo;
                     
                  
                        (5)
                     
                     
                        Leasaítear Iarscríbhinn Vb (Cuid-ML) i gcomhréir le hIarscríbhinn III a ghabhann leis an Rialachán seo.
                     
                  
         
            Airteagal 2
            Ceartaítear Iarscríbhinn I (Cuid-M).a ghabhann le Rialachán (AE) Uimh. 1321/2014 i gcomhréir le hIarscríbhinn IV a ghabhann leis an Rialachán seo.
         
         
            Airteagal 3
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm aige ón 2 Nollaig 2022.
            Mar sin féin, beidh feidhm ag na forálacha seo a leanas ón 2 Nollaig 2021:
            
                        (a)
                     
                     
                        Airteagal 2;
                     
                  
                        (b)
                     
                     
                        Iarscríbhinn I, pointe (2) agus pointe (4);
                     
                  
                        (c)
                     
                     
                        Iarscríbhinn III.
                     
                  
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 8 Samhain 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 212, 22.8.2018, lch. 1.
         
            (2)  Rialachán (AE) Uimh. 1321/2014 ón gCoimisiún an 26 Samhain 2014 maidir le haeracmhainneacht leanúnach na n-aerárthach agus táirgí, páirteanna agus fearais aerloingseoireachta, agus maidir le formheas na n-eagraíochtaí agus an phearsanra a bhfuil baint acu leis na cúraimí sin (IO L 362, 17.12.2014, lch. 1).
         
            (3)  Rialachán (AE) Uimh. 376/2014 ó Pharlaimint na hEorpa agus ón gComhairle an 3 Aibreán 2014 maidir le tarluithe san eitlíocht shibhialta a thuairisciú, leis an anailís a dhéantar orthu agus leis na bearta leantacha a dhéantar ina leith, lena leasaítear Rialachán (AE) Uimh. 996/2010 ó Pharlaimint na hEorpa agus ón gComhairle agus lena n-aisghairtear Treoir 2003/42/CE ó Pharlaimint na hEorpa agus ón gComhairle agus Rialachán (CE) Uimh. 1321/2007 ón gCoimisiún agus Rialachán (CE) Uimh. 1330/2007 ón gCoimisiún (IO L 122, 24.4.2014, lch. 18).
         
            (4)  Rialachán (AE) Uimh. 1178/2011 ón gCoimisiún an 3 Samhain 2011 lena leagtar síos ceanglais theicniúla agus nósanna imeachta riaracháin a bhaineann le foirne eitlíochta sibhialta de bhun Rialachán (CE) Uimh. 216/2008 ó Pharlaimint na hEorpa agus ón gComhairle (IO L 311, 25.11.2011, lch. 1).
         
            (5)  Rialachán Cur Chun Feidhme (AE) 2019/1383 ón gCoimisiún an 8 Iúil 2019 lena leasaítear agus lena gceartaítear Rialachán (AE) Uimh. 1321/2014 a mhéid a bhaineann le córais bainistíochta sábháilteachta in eagraíochtaí um bainistiú leanúnach aeracmhainneachta agus maoluithe le haghaidh aerárthaí ginearálta eitlíochta a bhaineann le cothabháil agus bainistiú leanúnach aeracmhainneachta (IO L 228, 4.9.2019, lch. 1).
         
            (6)  https://www.easa.europa.eu/document-library/opinions
      
      
         
            IARSCRÍBHINN I
            Leasaítear Iarscríbhinn I (Cuid-M) mar a leanas:
            
                        (1)
                     
                     
                        sa chlár, cuirtear an méid seo a leanas in ionad theideal Aguisín IV:
                        
                                     
                                 
                                 
                                    “Aguisín IV — Córas aicmithe agus rátála le haghaidh théarmaí ceadaithe eagraíochtaí cothabhála dá dtagraítear in Iarscríbhinn I (Cuid-M), Fochuid F”;
                                 
                              
                  
                        (2)
                     
                     
                        i bpointe M.A.403, cuirtear an méid seo a leanas in ionad phointe (b):
                        
                                    “(b)
                                 
                                 
                                    An pearsanra deimhnithe dá dtagraítear i bpointe M.A.801(b)(1) nó i bhFochuid F den Iarscríbhinn seo nó in Iarscríbhinn II (Cuid-145) nó in Aguisín Vd (Cuid-CAO), nó an duine atá údaraithe i gcomhréir le pointe M.A.801(c) den Iarscríbhinn seo, is eisean amháin a fhéadfaidh a chinneadh, trí úsáid a bhaint as sonraí cothabhála dá dtagraítear i bpointe M.A.401 den Iarscríbhinn seo, cé acu a chuireann fabht aerárthaigh an tsábháilteacht eitilte go mór i mbaol nó nach gcuireann, agus dá bhrí sin, féadfaidh sé a chinneadh cén beart coigeartaithe a dhéanfar sula dtabharfar faoi thuilleadh eitilte agus cén uair a dhéanfar é agus cén coigeartú fabht is féidir a chur siar. Ní bheidh feidhm ag an méid sin, áfach, nuair a bhaineann an píolóta nó an pearsanra deimhnithe úsáid as an íosliosta trealaimh.”;
                                 
                              
                  
                        (3)
                     
                     
                        Leasaítear Aguisín IV mar a leanas:
                        
                                    (a)
                                 
                                 
                                    cuirtear an méid seo a leanas in ionad an teidil:
                                    
                                       
                                          “Aguisín IV
                                          
                                             Córas aicmithe agus rátála le haghaidh théarmaí ceadaithe eagraíochtaí cothabhála dá dtagraítear in Iarscríbhinn I (Cuid-M), Fochuid F
                                          
                                       
                                    ”;
                              
                                    (b)
                                 
                                 
                                    cuirtear an méid seo a leanas in ionad phointí 1 agus 2:
                                    
                                                “1.
                                             
                                             
                                                Ach amháin nuair a shonraítear a mhalairt i gcás na n-eagraíochtaí is lú dá dtagraítear i bpointe 11, déantar foráil sa tábla i bpointe 12 maidir leis an gcóras caighdeánach chun eagraíocht chothabhála dá dtagraítear in Iarscríbhinn I (Cuid-M), Fochuid Fa fhormheas. Maidir leis an gceadú nach mór a dheonú d’eagraíocht, ní mór é a bheith sa réimse idir aon aicme amháin agus aon rátáil amháin, iad faoi réir ag teorainneacha, agus gach aicme agus rátáil, iad faoi réir ag teorainneacha.
                                             
                                          
                                                2.
                                             
                                             
                                                Sa bhreis ar an tábla dá dtagraítear i bpointe 12, ceanglaítear ar an eagraíocht chothabhála cheadaithe raon feidhme a hoibre a léiriú i lámhleabhar na heagraíochta cothabhála.”;
                                             
                                          
                              
                                    (c)
                                 
                                 
                                    cuirtear an méid seo a leanas in ionad phointí 8 go 12:
                                    
                                                “8.
                                             
                                             
                                                Beartaítear leis an roinn teorainn an tsolúbthacht a thabhairt do na húdaráis inniúla an ceadú a chur in oiriúint d’aon eagraíocht ar leith. Ní luafar rátálacha ar an gceadú go dtí go ndéantar iad a theorannú go hiomchuí. Sonraítear sa tábla dá dtagraítear i bpointe 12 na cineálacha teorann is féidir a bheith ann. Cé gur san áit dheireanach a liostaítear cothabháil i ngach rátáil aicme, tá sé inghlactha an cúram cothabhála a chur i dtábhacht seachas an t-aerárthach nó an cineál innill nó an monaróir, más oiriúnaí sin don eagraíocht (mar shampla córais eitleonaice a shuiteáil agus an chothabháil lena mbaineann). Leis an lua sin sa roinn teorannacha, léirítear go bhfuil an eagraíocht chothabhála formheasta chun cothabháil a dhéanamh suas go dtí an cineál/cúram áirithe sin, an cineál/cúram sin san áireamh.
                                             
                                          
                                                9.
                                             
                                             
                                                Nuair a bhaintear úsáid as na téarmaí sraith, cineál agus grúpa i roinn teorannacha aicmí A agus B, ciallaíonn ‘sraith’ sraith de chineál sonrach amhail Cessna 150 nó Cessna 172 nó an tsraith Beech 55 nó an tsraith Continental O-200, etc.; ciallaíonn ‘cineál’ cineál nó múnla sonrach amhail an cineál Cessna 172RG; is féidir aon líon sraitheanna nó cineálacha a lua; ciallaíonn ‘grúpa’ mar shampla, ‘aerárthach innill aonloine Cessna’ nó ‘innill loiní neamh-shárluchtaithe Lycoming’, etc.
                                             
                                          
                                                10.
                                             
                                             
                                                Nuair a bhaintear úsáid as liosta fada cumais a d’fhéadfadh a bheith faoi réir leasuithe go minic, féadfar na leasuithe sin a dhéanamh i gcomhréir leis an nós imeachta ceadaithe indírigh dá dtagraítear i bpointí M.A.604(c) agus M.B.606(c).
                                             
                                          
                                                11.
                                             
                                             
                                                Eagraíocht chothabhála nach bhfuil ach fostaí amháin aici chun an chothabháil uile a phleanáil agus a thabhairt i gcrích, ní fhéadfar ach raon feidhme teoranta a bheith ag a rátáil cheadaithe. Is iad seo a leanas na huasteorainneacha is incheadaithe:
                                                
                                                            AICME
                                                         
                                                         
                                                            RÁTÁIL
                                                         
                                                         
                                                            TEORAINN
                                                         
                                                      
                                                            AICME AERÁRTHAÍ
                                                         
                                                         
                                                            RÁTÁIL A2 EITLEÁIN 5 700  KG AGUS FAOINA BHUN SIN
                                                         
                                                         
                                                            INNEALL LOINÍ 5 700  KG AGUS FAOINA BHUN SIN
                                                         
                                                      
                                                            AICME AERÁRTHAÍ
                                                         
                                                         
                                                            RÁTÁIL A3 HÉILEACAPTAIR
                                                         
                                                         
                                                            INNEALL AONLOINE 3 175  KG AGUS FAOINA BHUN SIN
                                                         
                                                      
                                                            AICME AERÁRTHAÍ
                                                         
                                                         
                                                            RÁTÁIL A4 AERÁRTHAÍ SEACHAS A1, A2 AGUS A3
                                                         
                                                         
                                                            NÍ ANN DO THEORAINN
                                                         
                                                      
                                                            AICME INNILL
                                                         
                                                         
                                                            RÁTÁIL B2 LOINE
                                                         
                                                         
                                                            NÍOS LÚ NÁ 450 HP
                                                         
                                                      
                                                            AICME COMHPHÁIRTEANNA SEACHAS INNILL IOMLÁNA AGUS AONAID CHUMHACHTA CHÚNTA (APUnna).
                                                         
                                                         
                                                            C1 GO C22
                                                         
                                                         
                                                            DE RÉIR AN LIOSTA CUMAIS
                                                         
                                                      
                                                            AICME SPEISIALAITHE
                                                         
                                                         
                                                            D1 TÁSTÁIL NEAMHSCRIOSACH (TNS)
                                                         
                                                         
                                                            MODH(ANNA) TNS LE SONRÚ.
                                                         
                                                      Ba cheart a thabhairt faoi deara go bhféadfar an t-údarás inniúil eagraíocht sin a theorannú a thuilleadh i dtéarmaí an cheadaithe ag brath ar acmhainneacht na heagraíochta sin.
                                             
                                          
                                                12.
                                             
                                             
                                                Tábla
                                                
                                                            AICME
                                                         
                                                         
                                                            RÁTÁIL
                                                         
                                                         
                                                            TEORAINN
                                                         
                                                         
                                                            COTHABHÁIL THROM
                                                         
                                                         
                                                            GNÁTHCHOTHABHÁIL
                                                         
                                                      
                                                            AERÁRTHAÍ
                                                         
                                                         
                                                            A2 Eitleáin 5 700  kg agus faoina bhun sin
                                                         
                                                         
                                                            [Sonrófar monaróir nó grúpa nó sraith nó cineál an eitleáin agus/nó an cúram/na cúraimí cothabhála]
                                                            
                                                               Sampla: Sraith ‘DHC-6 Twin Otter’
                                                            
                                                            Sonraigh cé acu a údaraítear deimhnithe ar athbhreithniú aeracmhainneachta a eisiúint nó nach n-údaraítear
                                                         
                                                         
                                                            [ÚDARAÍTEAR/NÍ ÚDARAÍTEAR] (*1)
                                                            
                                                         
                                                         
                                                            [ÚDARAÍTEAR/NÍ ÚDARAÍTEAR] (*1)
                                                            
                                                         
                                                      
                                                            A3 Héileacaptair
                                                         
                                                         
                                                            [Sonrófar monaróir nó grúpa nó sraith nó cineál an héileacaptair agus/nó an cúram/na cúraimí cothabhála]
                                                            
                                                               Sampla: Robinson R44
                                                            
                                                         
                                                         
                                                            [ÚDARAÍTEAR/NÍ ÚDARAÍTEAR] (*1)
                                                            
                                                         
                                                         
                                                            [UDARAÍTEAR/NÍ ÚDARAÍTEAR] (*1)
                                                            
                                                         
                                                      
                                                            A4 Aerárthaí seachas A1, A2 agus A3
                                                         
                                                         
                                                            [Sonrófar an chatagóir aerárthaigh (seoleitleán, balún, aerlong, etc.), monaróir nó grúpa nó sraith nó cineál an aerárthaigh agus/nó an cúram/na cúraimí cothabhála]
                                                            Sonraigh cé acu a údaraítear deimhnithe ar athbhreithniú aeracmhainneachta a eisiúint nó nach n-údaraítear
                                                         
                                                         
                                                            [ÚDARAÍTEAR/NÍ ÚDARAÍTEAR] (*1)
                                                            
                                                         
                                                         
                                                            [ÚDARAÍTEAR/NÍ ÚDARAÍTEAR] (*1)”;
                                                         
                                                      
                                                            INNILL
                                                         
                                                         
                                                            B1 Tuirbín
                                                         
                                                         
                                                            [Sonrófar sraith nó cineál an innill agus/nó an cúram/na cúraimí cothabhála]
                                                            
                                                               Sampla: Sraith PT6A
                                                            
                                                         
                                                      
                                                            B2 Loine
                                                         
                                                         
                                                            [Sonrófar monaróir nó grúpa nó sraith nó cineál an innill agus/nó an cúram/na cúraimí cothabhála]
                                                         
                                                      
                                                            B3 APU
                                                         
                                                         
                                                            [Sonrófar monaróir nó sraith nó cineál an innill agus/nó an cúram/na cúraimí cothabhála]
                                                         
                                                      
                                                            COMHPHÁIRTEANNA SEACHAS INNILL IOMLÁNA NÓ APUnna
                                                         
                                                         
                                                            C1 Aerchóiriú & Aerbhrú
                                                         
                                                         
                                                            [Sonrófar an cineál aerárthaigh nó monaróir an aerárthaigh nó monaróir na comhpháirte nó an chomhpháirt ar leith agus/nó déanfar crostagairt do liosta acmhainneachta sa lámhleabhar agus/nó an cúram/na cúraimí cothabhála.]
                                                            
                                                               Sampla: PT6A Rialaitheoir Breosla
                                                            
                                                         
                                                      
                                                            C2 Uatheitilt
                                                         
                                                      
                                                            C3 Cumarsáid agus Aerloingseoireacht
                                                         
                                                      
                                                            C4 Dorais — Haistí
                                                         
                                                      
                                                            C5 Cumhacht Leictreach & Soilse
                                                         
                                                      
                                                            C6 Trealamh
                                                         
                                                      
                                                            C7 Inneall — APU
                                                         
                                                      
                                                            C8 Rialtáin eitilte
                                                         
                                                      
                                                            C9 Breosla
                                                         
                                                      
                                                            C10 Héileacaptar — Rótair
                                                         
                                                      
                                                            C11 Héileacaptar — Tras-seoladh
                                                         
                                                      
                                                            C12 Cumhacht Hiodrálach
                                                         
                                                      
                                                            C13 Córas táscach agus taifeadta
                                                         
                                                      
                                                            C14 Fearas tuirlingthe
                                                         
                                                      
                                                            C15 Ocsaigin
                                                         
                                                      
                                                            C16 Liáin
                                                         
                                                      
                                                            C17 Neomatach & Folús
                                                         
                                                      
                                                            C18 Cosaint — oighear/báisteach/dóiteán
                                                         
                                                      
                                                            C19 Fuinneoga
                                                         
                                                      
                                                            C20 Struchtúrach
                                                         
                                                      
                                                            C21 Ballasta uisce
                                                         
                                                      
                                                            C22 Breisiú Tiomána
                                                         
                                                      
                                                            SEIRBHÍSÍ SPEISIALAITHE
                                                         
                                                         
                                                            D1 Tástáil Neamhscriosach
                                                         
                                                         
                                                            [Sonrófar modh(anna) ar leith TNS]
                                                         
                                                      
                                          
                              
                                    (d)
                                 
                                 
                                    scriostar pointe 13.
                                 
                              
                  
                        (4)
                     
                     
                        in Aguisín VII, cuirtear an méid seo a leanas in ionad an fhrása réamhráitigh:
                        “Is éard atá sa mhéid seo a leanas na cúraimí cothabhála casta dá dtagraítear i bpointe M.A.801(b):”.
                     
                  
               (*1)  Scrios de réir mar is iomchuí”;
         
      
      
         
            IARSCRÍBHINN II
            Leasaítear Iarscríbhinn II (Cuid-145) mar a leanas:
            
                        (1)
                     
                     
                        cuirtear an méid seo a leanas in ionad an chláir:
                        “CLÁR
                        
                                    145.1
                                 
                                 Údarás inniúil
                                 
                              ROINN A — CEANGLAIS THEICNIÚLA AGUS CEANGLAIS AR NA hEAGRAÍOCHTAÍ
                        
                                    145.A.10
                                 
                                 Raon feidhme
                                 
                              
                                    145.A.15
                                 
                                 Iarratas ar dheimhniú eagraíochta
                                 
                              
                                    145.A.20
                                 
                                 Téarmaí an cheadaithe agus raon feidhme na hoibre
                                 
                              
                                    145.A.25
                                 
                                 Ceanglais maidir le saoráidí
                                 
                              
                                    145.A.30
                                 
                                 Ceanglais maidir le pearsanra
                                 
                              
                                    145.A.35
                                 
                                 Pearsanra deimhnithe agus pearsanra tacaíochta
                                 
                              
                                    145.A.37
                                 
                                 Pearsanra athbhreithnithe aeracmhainneachta
                                 
                              
                                    145.A.40
                                 
                                 Trealamh agus uirlisí
                                 
                              
                                    145.A.42
                                 
                                 Comhpháirteanna
                                 
                              
                                    145.A.45
                                 
                                 Sonraí cothabhála
                                 
                              
                                    145.A.47
                                 
                                 Pleanáil táirgeachta
                                 
                              
                                    145.A.48
                                 
                                 Cothabháil a thabhairt i gcrích
                                 
                              
                                    145.A.50
                                 
                                 Cothabháil a dheimhniú
                                 
                              
                                    145.A.55
                                 
                                 Taifid a choimeád
                                 
                              
                                    145.A.60
                                 
                                 Tarluithe a thuairisciú
                                 
                              
                                    145.A.65
                                 
                                 Nósanna imeachta cothabhála
                                 
                              
                                    145.A.70
                                 
                                 Lámhleabhar na heagraíochta cothabhála (LEC)
                                 
                              
                                    145.A.75
                                 
                                 Pribhléidí na heagraíochta
                                 
                              
                                    145.A.85
                                 
                                 Athruithe ar an eagraíocht
                                 
                              
                                    145.A.90
                                 
                                 Bailíocht leanúnach
                                 
                              
                                    145.A.95
                                 
                                 Torthaí
                                 
                              
                                    145.A.120
                                 
                                 Modhanna comhlíontachta
                                 
                              
                                    145.A.140
                                 
                                 Rochtain
                                 
                              
                                    145.A.155
                                 
                                 Freagairt láithreach ar fhadhb sábháilteachta
                                 
                              
                                    145.A.200
                                 
                                 Córas bainistíochta
                                 
                              
                                    145.A.202
                                 
                                 Scéim inmheánach tuairiscithe sábháilteachta
                                 
                              
                                    145.A.205
                                 
                                 Conraitheoireacht agus fochonraitheoireacht
                                 
                              ROINN B — CEANGLAIS AR AN ÚDARÁS
                        
                                    145.B.005
                                 
                                 Raon feidhme
                                 
                              
                                    145.B.115
                                 
                                 Doiciméadacht formhaoirseachta
                                 
                              
                                    145.B.120
                                 
                                 Modhanna comhlíonta
                                 
                              
                                    145.B.125
                                 
                                 Faisnéis don Ghníomhaireacht
                                 
                              
                                    145.B.135
                                 
                                 Freagairt láithreach ar fhadhb sábháilteachta
                                 
                              
                                    145.B.200
                                 
                                 Córas bainistíochta
                                 
                              
                                    145.B.205
                                 
                                 Cúraimí a shannadh d’eintitis cháilithe
                                 
                              
                                    145.B.210
                                 
                                 Athruithe ar an gcóras bainistíochta
                                 
                              
                                    145.B.220
                                 
                                 Taifid a choimeád
                                 
                              
                                    145.B.300
                                 
                                 Prionsabail formhaoirseachta
                                 
                              
                                    145.B.305
                                 
                                 Clár formhaoirseachta
                                 
                              
                                    145.B.310
                                 
                                 Nós imeachta deimhnithe tosaigh
                                 
                              
                                    145.B.330
                                 
                                 Athruithe — eagraíochtaí
                                 
                              
                                    145.B.350
                                 
                                 Torthaí agus gníomhaíochtaí ceartaitheacha; barúlacha
                                 
                              
                                    145.B.355
                                 
                                 Fionraíocht, teorannú agus cúlghairm
                                 
                              
                                    Aguisín I
                                 
                                 — Deimhniú Údaraithe um Scaoileadh Iarchothabhála — Foirm 1 EASA
                                 
                              
                                    Aguisín II
                                 
                                 — Córas aicmithe agus rátála le haghaidh théarmaí ceadaithe eagraíochtaí cothabhála a thagann faoi réim Chuid-145
                                 
                              
                                    Aguisín III
                                 
                                 — Deimhniú eagraíochta cothabhála — Foirm 3-145 EASA
                                 
                              
                                    Aguisín IV
                                 
                                 — Coinníollacha maidir le pearsanra a úsáid nach bhfuil cáilithe i gcomhréir le hIarscríbhinn III (Cuid-66) dá dtagraítear i bpointí 145.A.30(j)1 agus 2”;
                                 
                              
                  
                        (2)
                     
                     
                        cuirtear an méid seo a leanas in ionad phointe 145.1:
                        “145.1   Údarás inniúil
                        
                        Chun críoch na hIarscríbhinne seo:
                        
                                    (1)
                                 
                                 
                                    i gcás eagraíochtaí a bhfuil a bpríomháit ghnó i gcríoch a bhfuil Ballstát freagrach aisti faoin gCoinbhinsiún um Eitlíocht Shibhialta Idirnáisiúnta, Coinbhinsiún a síníodh in Chicago an 7 Nollaig 1944 (‘Coinbhinsiún Chicago’), is é an t-údarás arna ainmniú ag an mBallstát sin, nó ag Ballstát eile i gcomhréir le hAirteagal 64 de Rialachán (AE) 2018/1139 an t-údarás inniúil, nó is é an Ghníomhaireacht an t-údarás inniúil i gcás inar ath-leithdháileadh an fhreagracht ar an nGníomhaireacht i gcomhréir le hAirteagail 64 nó 65 de Rialachán (AE) 2018/1139, nó
                                 
                              
                                    (2)
                                 
                                 
                                    i gcás eagraíochtaí a bhfuil a bpríomháit ghnó lasmuigh de chríoch a bhfuil Ballstát freagrach aisti faoi Choinbhinsiún Chicago, is é an Ghníomhaireacht an t-údarás inniúil.”;
                                 
                              
                  
                        (3)
                     
                     
                        i Roinn A, cuirtear an méid seo a leanas in ionad an teidil:
                        “ROINN A   CEANGLAIS THEICNIÚLA AGUS CEANGLAIS AR NA hEAGRAÍOCHTAÍ”;
                        
                     
                  
                        (4)
                     
                     
                        cuirtear an méid seo a leanas in ionad phointe 145.A.10:“145.A.10   Raon feidhme
                        Leis an Roinn seo, leagtar síos na ceanglais atá le comhlíonadh ag eagraíocht le bheith i dteideal eisiúint nó athnuachan deimhnithe ceadaithe chun aerárthaí agus comhpháirteanna a chothabháil.”;
                     
                  
                        (5)
                     
                     
                        cuirtear an méid seo a leanas in ionad phointe 145.A.15:
                        “145.A.15   Iarratas ar dheimhniú eagraíochta
                        
                        
                                    (a)
                                 
                                 
                                    Iarratas ar dheimhniú nó ar leasú a dhéanamh ar dheimhniú atá ann cheana i gcomhréir leis an Iarscríbhinn seo, déanfar é i bhfoirm agus ar bhealach a bhunóidh an t-údarás inniúil, agus na ceanglais is infheidhme d’Iarscríbhinn I (Cuid-M), d’Iarscríbhinn Vb (Cuid-ML) agus den Iarscríbhinn seo á gcur san áireamh.
                                 
                              
                                    (b)
                                 
                                 
                                    Soláthróidh iarratasóirí ar dheimhniú tosaigh de bhun na hIarscríbhinne seo na nithe seo a leanas don údarás inniúil:
                                    
                                                1.
                                             
                                             
                                                torthaí reámhiniúchta a dhéanfaidh an eagraíocht de réir na gceanglas is infheidhme dá bhforáiltear in Iarscríbhinn I (Cuid-M), in Iarscríbhinn Vb (Cuid-ML) agus san Iarscríbhinn seo;
                                             
                                          
                                                2.
                                             
                                             
                                                doiciméadacht lena léirítear an bealach lena gcomhlíonfaidh siad na ceanglais a leagtar síos sa Rialachán seo.”;
                                             
                                          
                              
                  
                        (6)
                     
                     
                        cuirtear an méid seo a leanas in ionad phointe 145.A.20:
                        “145.A.20   Téarmaí an cheadaithe agus raon feidhme na hoibre
                        
                        
                                    (a)
                                 
                                 
                                    Sonrófar raon feidhme obair na heagraíochta i lámhleabhar na heagraíochta cothabhála (LEC) i gcomhréir le pointe 145.A.70.
                                 
                              
                                    (b)
                                 
                                 
                                    Comhlíonfaidh an eagraíocht téarmaí an cheadaithe a ghabhann leis an deimhniú eagraíochta arna eisiúint ag an údarás inniúil, agus raon feidhme na hoibre a shonraítear sa LEC.”;
                                 
                              
                  
                        (7)
                     
                     
                        leasaítear pointe 145.A.30 mar a leanas:
                        
                                    (a)
                                 
                                 
                                    cuirtear an méid seo a leanas in ionad phointí (a), (b) agus (c):
                                    
                                                “(a)
                                             
                                             
                                                Ceapfaidh an eagraíocht bainisteoir cuntasach a bhfuil údarás corparáideach aige chun a áirithiú gur féidir gníomhaíochtaí cothabhála uile na heagraíochta a mhaoiniú agus a thabhairt i gcrích i gcomhréir le Rialachán (AE) 2018/1139 agus a ghníomhartha tarmligthe agus a ghníomhartha cur chun feidhme. Déanfaidh an bainisteoir cuntasach na nithe seo a leanas:
                                                
                                                            1.
                                                         
                                                         
                                                            a áirithiú go mbeidh na hacmhainní go léir is gá ar fáil chun cothabháil a chur i gcrích i gcomhréir leis an Iarscríbhinn seo, le hIarscríbhinn I (Cuid-M) agus le Iarscríbhinn Vb (Cuid-ML), de réir mar is infheidhme, chun tacú leis an deimhniú eagraíochta;
                                                         
                                                      
                                                            2.
                                                         
                                                         
                                                            an beartas sábháilteachta a shonraítear i bpointe 145.A.200(a)(2) a leagan síos agus a chur chun cinn;
                                                         
                                                      
                                                            3.
                                                         
                                                         
                                                            tuiscint bhunúsach ar an Rialachán seo a léiriú.
                                                         
                                                      
                                          
                                                (b)
                                             
                                             
                                                Ainmneoidh an bainisteoir cuntasach duine nó grúpa daoine a dhéanfaidh ionadaíocht don struchtúr bainistíochta maidir leis na feidhmeanna cothabhála agus ar a mbeidh an fhreagracht a áirithiú go n-oibríonn an eagraíocht i gcomhréir leis an LEC agus leis na nósanna imeachta ceadaithe. Sonrófar go soiléir sna nósanna imeachta an duine a dhéanann ionadaíocht do dhuine ar leith i gcás go bhfuil an duine sin as láthair ar feadh tréimhse fhada.
                                             
                                          
                                                (c)
                                             
                                             
                                                Ainmneoidh an bainisteoir cuntasach duine nó grúpa daoine a bheidh freagrach as an bhfeidhm faireacháin ar chomhlíonadh a bhainistiú mar chuid den chóras bainistíochta.”;
                                             
                                          
                              
                                    (b)
                                 
                                 
                                    cuirtear na pointí (ca), (cb) agus (cc) seo a leanas isteach:
                                    
                                                “(ca)
                                             
                                             
                                                Ainmneoidh an bainisteoir cuntasach duine nó grúpa daoine a bheidh freagrach as forbairt, as riar agus as cothabháil próiseas sábháilteachta éifeachtach a bhainistiú mar chuid den chóras bainistíochta.
                                             
                                          
                                                (cb)
                                             
                                             
                                                Beidh an duine nó an grúpa daoine a ainmneofar i gcomhréir le pointí (b), (c) agus (ca) freagrach don bhainisteoir cuntasach agus beidh rochtain ag an duine nó ag an ngrúpa daoine ar an mbainisteoir sin chun é nó í a choinneáil ar an eolas mar is ceart faoi chúrsaí comhlíontachta agus sábháilteachta.
                                             
                                          
                                                (cc)
                                             
                                             
                                                Beidh an duine nó an grúpa daoine a ainmneofar i gcomhréir le pointí (b), (c) agus (ca) in ann a léiriú go bhfuil an t-eolas ábhartha, an cúlra, agus taithí shásúil aige i réimse na cothabhála aerárthaí nó comhpháirteanna agus léireofar buneolas ar an Rialachán seo.”;
                                             
                                          
                              
                                    (c)
                                 
                                 
                                    cuirtear an méid seo a leanas in ionad phointí (d) agus (e):
                                    
                                                “(d)
                                             
                                             
                                                Beidh plean daonuaireanta cothabhála ag an eagraíocht chun a áirithiú go bhfuil pearsanra leordhóthanach aici a bhfuil na cáilíochtaí iomchuí acu chun gníomhaíochtaí na heagraíochta a phleanáil agus a thabhairt i gcrích agus chun maoirseacht, cigireacht agus faireachán a dhéanamh orthu i gcomhréir le téarmaí an cheadaithe. Lena chois sin, beidh nós imeachta ag an eagraíocht chun athmheasúnú a dhéanamh ar an obair atá beartaithe nuair is lú infhaighteacht iarmhír an phearsanra le hais an leibhéil foirne a bhí beartaithe le haghaidh seal nó tréimhse oibre áirithe.
                                             
                                          
                                                (e)
                                             
                                             
                                                Bunóidh agus rialóidh an eagraíocht inniúlacht an phearsanra atá bainteach le haon chothabháil, athbhreithnithe aeracmhainneachta, bainistíocht sábháilteachta agus faireachán ar chomhlíonadh i gcomhréir le nós imeachta agus de réir caighdeán a chomhaontófar leis an údarás inniúil. Sa bhreis ar an saineolas is gá a bhaineann le feidhm an phoist, ní mór tuiscint ar chur i bhfeidhm phrionsabail na bainistíochta sábháilteachta a bheith ina cuid d’inniúlacht an phearsanra, lena n-áirítear tosca daonna agus saincheisteanna a bhaineann le feidhmíocht an duine, tuiscint atá oiriúnach dá bhfeidhm agus dá bhfreagrachtaí san eagraíocht.”;
                                             
                                          
                              
                                    (d)
                                 
                                 
                                    leasaítear pointe (j) mar a leanas:
                                    
                                                (a)
                                             
                                             
                                                Cuirtear an méid seo a leanas in ionad an fhrása réamhráitigh:
                                                
                                                            “(j)
                                                         
                                                         
                                                            De mhaolú ar phointí (g) agus (h), i ndáil leis an oibleagáid Iarscríbhinn III (Cuid-66) a chomhlíonadh, féadfaidh an eagraíocht pearsanra deimhnithe agus pearsanra tacaíochta a úsáid atá cáilithe i gcomhréir leis na forálacha seo a leanas:”;
                                                         
                                                      
                                          
                                                (b)
                                             
                                             
                                                cuirtear an méid seo a leanas in ionad phointí (1) go (4):
                                                
                                                            “1.
                                                         
                                                         
                                                            I gcás cothabháil throm a dhéantar ar shuíomh atá lasmuigh de chríoch a bhfuil Ballstát freagrach aisti faoi Choinbhinsiún Chicago, féadfaidh an pearsanra deimhnithe agus an pearsanra tacaíochta a bheith cáilithe i gcomhréir le rialacháin eitlíochta náisiúnta an Stáit ina bhfuil an tsaoráid cothabhála troime lonnaithe, faoi réir na gcoinníollacha a shonraítear in Aguisín IV a ghabhann leis an Iarscríbhinn seo.
                                                         
                                                      
                                                            2.
                                                         
                                                         
                                                            I gcás gnáthchothabháil a dhéantar i stáisiún gnáthchothabhála atá lonnaithe lasmuigh de chríoch a bhfuil Ballstát freagrach aisti faoi Choinbhinsiún Chicago, féadfaidh an pearsanra deimhnithe a bheith cáilithe, faoi réir na gcoinníollacha a shonraítear in Aguisín IV a ghabhann leis an Iarscríbhinn seo, i gcomhréir leis na coinníollacha malartacha seo a leanas:
                                                            
                                                                        —
                                                                     
                                                                     
                                                                        rialacháin eitlíochta náisiúnta an Stáit ina bhfuil an stáisiún gnáthchothabhála lonnaithe;
                                                                     
                                                                  
                                                                        —
                                                                     
                                                                     
                                                                        rialacháin eitlíochta náisiúnta an Stáit ina bhfuil príomháit ghnó na heagraíochta lonnaithe.
                                                                     
                                                                  
                                                      
                                                            3.
                                                         
                                                         
                                                            I gcás treoir maidir le cúraimí atriallacha aeracmhainneachta réamheitilte ina luaitear go sonrach go bhféadfaidh an fhoireann eitilte na cúraimí aeracmhainneachta sin a dhéanamh, féadfaidh sé go n-eiseoidh an eagraíocht cead teoranta deimhniú a thabhairt don phíolóta ar bhonn an cheadúnais pearsanra eitilte atá ag an bpíolóta. Sa chás sin, áiritheoidh an eagraíocht go bhfuil oiliúint phraiticiúil leordhóthanach déanta ag an bpíolóta lena n-áiritheofar go mbeidh an píolóta in ann an treoir maidir le haeracmhainneacht a chur i gcrích.
                                                         
                                                      
                                                            4.
                                                         
                                                         
                                                            Má oibrítear aerárthach ar shuíomh nach bhfuil tacaíocht ar fáil dó ann, féadfaidh sé go n-eiseoidh an eagraíocht cead teoranta deimhniú a thabhairt don phíolóta ar bhonn an cheadúnais pearsanra eitilte atá ag an bpíolóta, faoi réir í a bheith sásta go bhfuil oiliúint phraiticiúil leordhóthanach déanta ag an bpíolóta lena áirithiú gur féidir leis an bpíolóta an cúram sonraithe a chur i gcrích.”;
                                                         
                                                      
                                          
                              
                                    (e)
                                 
                                 
                                    cuirtear an méid seo a leanas in ionad phointe (k):
                                    
                                                “(k)
                                             
                                             
                                                Má dhéanann an eagraíocht athbhreithnithe aeracmhainneachta agus má eisíonn sí an deimhniú comhfhreagrach ar athbhreithniú aeracmhainneachta i gcomhréir le pointe ML.A.903 d’Iarscríbhinn Vb (Cuid-ML), beidh pearsanra athbhreithnithe aeracmhainneachta aici atá cáilithe agus údaraithe i gcomhréir le pointe 145.A.37.”;
                                             
                                          
                              
                  
                        (8)
                     
                     
                        leasaítear pointe 145.A.35 mar a leanas:
                        
                                    (a)
                                 
                                 
                                    cuirtear an méid seo a leanas in ionad phointí (d), (e) agus (f):
                                    
                                                “(d)
                                             
                                             
                                                Áiritheoidh an eagraíocht go gcuirfear oiliúint leanúnach leordhóthanach ar an bpearsanra deimhnithe agus ar an bpearsanra tacaíochta uile i ngach tréimhse 2 bhliain chun a áirithiú go mbeidh eolas cothrom le dáta acu ar theicneolaíochtaí ábhartha, ar nósanna imeachta eagraíochta agus ar bhainistíocht sábháilteachta, lena n-áirítear saincheisteanna a bhaineann le tosca daonna.
                                             
                                          
                                                (e)
                                             
                                             
                                                Bunóidh an eagraíocht clár um oiliúint leanúnach le haghaidh pearsanra deimhnithe agus pearsanra tacaíochta, lena n-áirítear nós imeachta chun a áirithiú go gcomhlíonfar forálacha ábhartha an phointe seo agus nós imeachta chun a áirithiú go comhlíonfar Iarscríbhinn III (Cuid-66).
                                             
                                          
                                                (f)
                                             
                                             
                                                Cé is moite de na cásanna gan choinne a shonraítear i bpointe 145.A.30(j)(5), déanfaidh an eagraíocht measúnú ar an bpearsanra deimhnithe uile maidir lena n-inniúlacht, lena gcáilíochtaí agus lena gcumas a ndualgais deimhnithe atá beartaithe a chomhlíonadh i gcomhréir le nós imeachta sa LEC sula n-eiseofar nó sula n-atheiseofar cead deimhniú a thabhairt don phearsanra sin faoin Iarscríbhinn seo.”;
                                             
                                          
                              
                                    (b)
                                 
                                 
                                    cuirtear an méid seo a leanas in ionad phointí (i) go (n):
                                    
                                                “(i)
                                             
                                             
                                                An duine nó na daoine dá dtagraítear i bpointe 145.A.30(c) atá freagrach as an bhfeidhm faireacháin ar chomhlíonadh, fanfaidh siad freagrach freisin as ceadanna deimhniú a thabhairt a eisiúint do phearsanra deimhnithe. Féadfaidh an pearsanra sin daoine eile a ainmniú chun ceadanna deimhniú a thabhairt a eisiúint iarbhír nó a chúlghairm iarbhír i gcomhréir le nós imeachta in LEC.
                                             
                                          
                                                (j)
                                             
                                             
                                                Soláthróidh an eagraíocht cóip dá gcead deimhniú a thabhairt do phearsanra deimhnithe i bhformáid dhoiciméadaithe nó i bhformáid leictreonach.
                                             
                                          
                                                (k)
                                             
                                             
                                                Taispeánfaidh pearsanra deimhnithe a gcead deimhniú a thabhairt d’aon duine údaraithe laistigh de 24 uair an chloig.
                                             
                                          
                                                (l)
                                             
                                             
                                                Ní mór do phearsanra deimhnithe agus do phearsanra tacaíochta a bheith 21 bhliain d’aois ar a laghad.
                                             
                                          
                                                (m)
                                             
                                             
                                                Ní fhéadfaidh sealbhóir ceadúnais cothabhála aerárthaí de chatagóir A pribhléidí deimhniúcháin a fheidhmiú ar chineál sonrach aerárthaigh ach amháin tar éis an oiliúint ábhartha ar chúraimí aerárthaí de chatagóir A a chur i gcrích go sásúil, ar oiliúint í a sholáthróidh eagraíocht atá formheasta go hiomchuí i gcomhréir le hIarscríbhinn II (Cuid-145) nó le hIarscríbhinn IV (Cuid-147). San oiliúint sin beidh oiliúint phraiticiúil agus oiliúint theoiriciúil de réir mar is iomchuí le haghaidh gach cúraim a údaraítear. Léireofar gur cuireadh an oiliúint i gcrích go sásúil le scrúdú nó le measúnú san ionad oibre a sholáthróidh an eagraíocht.
                                             
                                          
                                                (n)
                                             
                                             
                                                Ní fhéadfaidh sealbhóir ceadúnais cothabhála aerárthaí de chatagóir B2 na pribhléidí deimhniúcháin a bhfuil tuairisc orthu i bpointe 66.A.20(a)(3)(ii) d’Iarscríbhinn III (Cuid-66) a fheidhmiú ach amháin tar éis na nithe seo a leanas a chur i gcrích go sásúil:
                                                
                                                            (i)
                                                         
                                                         
                                                            an oiliúint ábhartha ar chúraimí aerárthaí de chatagóir A; agus
                                                         
                                                      
                                                            (ii)
                                                         
                                                         
                                                            6 mhí de thaithí phraiticiúil dhoiciméadaithe lena gcumhdaítear raon feidhme an cheada a eiseofar.
                                                         
                                                      San oiliúint ar na cúraimí sin beidh oiliúint phraiticiúil agus oiliúint theoiriciúil de réir mar is iomchuí le haghaidh gach cúraim a údaraítear. Léireofar gur cuireadh an oiliúint i gcrích go sásúil le scrúdú nó le measúnú san ionad oibre. An eagraíocht chothabhála a eisíonn an cead pearsanra deimhnithe, is í a sholáthróidh an oiliúint ar na cúraimí agus an scrúdú/measúnú. Gheofar an taithí phraiticiúil laistigh den eagraíocht chothabhála sin freisin.”;
                                             
                                          
                              
                                    (c)
                                 
                                 
                                    scriostar pointe (o).
                                 
                              
                  
                        (9)
                     
                     
                        scriostar pointe 145.A.36;
                     
                  
                        (10)
                     
                     
                        cuirtear an pointe 145.A.37 seo a leanas isteach:
                        “145.A.37   Pearsanra athbhreithnithe aeracmhainneachta
                        
                        
                                    (a)
                                 
                                 
                                    Ionas go bhformheasfar an eagraíocht chun athbhreithnithe aeracmhainneachta a dhéanamh agus na deimhnithe ar athbhreithniú aeracmhainneachta comhfhreagracha a eisiúint le haghaidh aerárthaí a chumhdaítear le hIarscríbhinn Vb (Cuid-ML), beidh pearsanra athbhreithnithe aeracmhainneachta aici a chomhlíonann na ceanglais uile seo a leanas:
                                    
                                                (1)
                                             
                                             
                                                beidh bliain amháin ar a laghad de thaithí faighte acu ar aeracmhainneacht leanúnach i gcás seoleitleáin agus balúin agus beidh 3 bliana ar a laghad de thaithí acu i gcás gach aerárthaigh eile;
                                             
                                          
                                                (2)
                                             
                                             
                                                beidh cead pearsanra deimhnithe acu le haghaidh na n-aerárthaí comhfhreagracha;
                                             
                                          
                                                (3)
                                             
                                             
                                                beidh eolas faighte acu ar Iarscríbhinn I (Cuid-M), ar Fochuid C, nó ar Iarscríbhinn Vb (Cuid-ML), Fochuid C;
                                             
                                          
                                                (4)
                                             
                                             
                                                beidh eolas faighte acu ar nósanna imeachta na heagraíochta cothabhála a bhaineann leis an athbhreithniú aeracmhainneachta agus leis an deimhniú ar athbhreithniú aeracmhainneachta a eisiúint.
                                             
                                          
                              
                                    (b)
                                 
                                 
                                    Sula n-eiseoidh an eagraíocht údarú athbhreithnithe aeracmhainneachta d’iarrthóir, déanfaidh an duine sin athbhreithniú aeracmhainneachta faoi mhaoirseacht an údaráis inniúil nó faoi mhaoirseacht duine atá údaraithe ag an eagraíocht cheana féin mar phearsanra athbhreithnithe aeracmhainneachta. Má tá an t-athbhreithniú aeracmhainneachta faoi mhaoirseacht sin sásúil, glacfaidh an t-údarás inniúil go foirmiúil leis an duine sin mar chuid den phearsanra athbhreithnithe aeracmhainneachta.
                                 
                              
                                    (c)
                                 
                                 
                                    Áiritheoidh an eagraíocht go bhfuil an pearsanra athbhreithnithe aeracmhainneachta in ann a léiriú go bhfuair siad taithí iomchuí ar aeracmhainneacht leanúnach le déanaí.”;
                                 
                              
                  
                        (11)
                     
                     
                        leasaítear pointe 145.A.45 mar a leanas:
                        
                                    (a)
                                 
                                 
                                    cuirtear an méid seo a leanas in ionad phointe (a):
                                    
                                                “(a)
                                             
                                             
                                                Coinneoidh agus úsáidfidh an eagraíocht sonraí cothabhála reatha is infheidhme a bhfuil gá leo agus cothabháil á déanamh, lena n-áirítear modhnuithe agus deisiúcháin. Ciallaíonn ‘is infheidhme’ ábhartha maidir le haon aerárthach, comhpháirt nó próiseas a shonraítear i dtéarmaí ceadaithe na heagraíochta agus in aon liosta gaolmhar cumais.
                                                I gcás sonraí cothabhála a sholáthraíonn an duine nó an eagraíocht a iarrann an chothabháil, coinneoidh an eagraíocht na sonraí sin agus an obair idir lámha, cé is moite den ghá pointe 145.A.55(a)(3) a chomhlíonadh.”;
                                             
                                          
                              
                                    (b)
                                 
                                 
                                    cuirtear an méid seo a leanas in ionad phointí (c), (d) agus (e):
                                    
                                                “(c)
                                             
                                             
                                                Bunóidh an eagraíocht nósanna imeachta chun an méid seo a leanas a áirithiú: má fhaightear nós imeachta, cleachtas, faisnéis nó treoir chothabhála míchruinn, neamhiomlán nó débhríoch sna sonraí cothabhála a úsáideann an pearsanra cothabhála, déanfar iad a thaifeadadh mar chuid den scéim inmheánach tuairiscithe sábháilteachta dá dtagraítear i bpointe 145.A.202 agus tabharfar fógra d’údar na sonraí cothabhála.
                                             
                                          
                                                (d)
                                             
                                             
                                                Ní fhéadfaidh an eagraíocht treoracha cothabhála a mhodhnú ach amháin i gcomhréir le nós imeachta a shonraítear sa LEC. Maidir le hathruithe ar threoracha cothabhála, léireoidh an eagraíocht go dtiocfaidh caighdeáin chothabhála choibhéiseacha nó fheabhsaithe astu, agus cuirfidh sí údar na dtreoracha cothabhála ar an eolas faoi na hathruithe sin. Chun críocha an phointe seo, ciallaíonn ‘treoracha cothabhála’ treoracha maidir leis an mbealach chun cúram cothabhála áirithe a dhéanamh; ní áirítear iontu dearadh innealtóireachta na ndeisiúchán agus na modhnuithe.
                                             
                                          
                                                (e)
                                             
                                             
                                                Soláthróidh an eagraíocht comhchóras cártaí oibre nó bileog oibre lena úsáid ar fud chodanna ábhartha na heagraíochta. Ina theannta sin, déanfaidh an eagraíocht na sonraí cothabhála dá dtagraítear i bpointí (b) agus (d) a thras-scríobh go cruinn ar na cártaí oibre nó ar na bileoga oibre sin, nó déanfaidh sí tagairt bheacht don chúram/do na cúraimí cothabhála áirithe atá sna sonraí cothabhála sin. Féadfar cártaí oibre agus bileoga oibre a ghiniúint le ríomhaire agus a choinneáil i mbunachar sonraí leictreonach a bhfuil cosaint leormhaith aige ar athruithe neamhúdaraithe, agus a bhfuil bunachar sonraí cúltaca leictreonach ann ina leith a nuashonrófar laistigh de 24 uair an chloig tar éis iontráil a dhéanamh sa phríomhbhunachar sonraí leictreonach. Déanfar cúraimí cothabhála casta nó fada a thras-scríobh ar na cártaí oibre nó ar na bileoga oibre agus foroinnfear iad ina gcéimeanna soiléire chun a áirithiú go bhfuil taifead ann ar chur i gcrích an chúraim iomláin cothabhála.
                                                Nuair a sholáthraíonn an eagraíocht seirbhísí cothabhála d’oibreoir aerárthaí a éilíonn go n-úsáidtear a chóras féin cártaí oibre nó bileog oibre, féadfar ansin an córas cártaí oibre nó bileog oibre sin a úsáid. Sa chás sin, bunóidh an eagraíocht nós imeachta chun a áirithiú go ndéanfar na cártaí oibre nó na bileoga oibre sin a chomhlánú i gceart.”;
                                             
                                          
                              
                  
                        (12)
                     
                     
                        leasaítear pointe 145.A.47 mar a leanas:
                        
                                    (a)
                                 
                                 
                                    cuirtear an méid seo a leanas in ionad phointe (b):
                                    
                                                “(b)
                                             
                                             
                                                Mar chuid den chóras bainistíochta, cuirfear teorainneacha ar fheidhmíocht an duine, lena n-áirítear baol tuirse don phearsanra cothabhála san áireamh i bpleanáil na gcúraimí cothabhála agus in eagrúchán na sealanna.”;
                                             
                                          
                              
                                    (b)
                                 
                                 
                                    cuirtear an pointe (d) seo a leanas isteach:
                                    
                                                “(d)
                                             
                                             
                                                Áiritheoidh an eagraíocht go gcuirfidh córas bainistíochta na heagraíochta san áireamh guaiseacha sábháilteachta eitlíochta a bhaineann le cothabháil a bhíonn á déanamh ag meithleacha seachtracha ag saoráidí na heagraíochta.”;
                                             
                                          
                              
                  
                        (13)
                     
                     
                        cuirtear an méid seo a leanas in ionad phointe 145.A.48:
                        “145.A.48   Cothabháil a dhéanamh
                        
                        
                                    (a)
                                 
                                 
                                    Ní fhéadfaidh an eagraíocht cothabháil a dhéanamh ar aerárthach ná ar chomhpháirt a bhfuil sí formheasta ina leith go dtí go mbeidh na saoráidí, an trealamh, na huirlisí, an t-ábhar, na sonraí cothabhála agus an pearsanra uile is gá ar fáil.
                                 
                              
                                    (b)
                                 
                                 
                                    Beidh an eagraíocht freagrach as an gcothabháil a dhéantar laistigh de raon feidhme a cheadaithe.
                                 
                              
                                    (c)
                                 
                                 
                                    Áiritheoidh an eagraíocht na nithe seo a leanas:
                                    
                                                (1)
                                             
                                             
                                                tar éis chur i gcrích na cothabhála, déanfar fíorú ginearálta chun a áirithiú go bhfuil an t-aerárthach nó an chomhpháirt saor ó gach uirlis, trealamh agus aon pháirt nó ábhar seachtrach, agus go ndearnadh na painéil rochtana uile a baineadh a athfheistiú;
                                             
                                          
                                                (2)
                                             
                                             
                                                cuirfear modh gafa earráidí chun feidhme tar éis aon chúram cothabhála criticiúla a dhéanamh;
                                             
                                          
                                                (3)
                                             
                                             
                                                íoslaghdófar an riosca go ndéanfar earráidí le linn na cothabhála agus an riosca go ndéanfar earráidí arís i gcúraimí cothabhála comhionanna;
                                             
                                          
                                                (4)
                                             
                                             
                                                déanfar damáiste a mheasúnú, agus déanfar modhnuithe agus deisiúcháin trí úsáid a bhaint as na sonraí a shonraítear i bpointe M.A.304 d’Iarscríbhinn I (Cuid-M) nó i bpointe ML.A.304 d’Iarscríbhinn Vb (Cuid-ML), de réir mar is infheidhme;
                                             
                                          
                                                (5)
                                             
                                             
                                                déanfar measúnú ar fhabhtanna aerárthaí i gcomhréir le pointe M.A.403(b) d’Iarscríbhinn I (Cuid-M) nó pointe ML.A.403(b) d’Iarscríbhinn Vb (Cuid-ML), de réir mar is infheidhme”;
                                             
                                          
                              
                  
                        (14)
                     
                     
                        leasaítear pointe 145.A.50 mar a leanas:
                        
                                    (a)
                                 
                                 
                                    cuirtear an méid seo a leanas in ionad phointe (a):
                                    
                                                “(a)
                                             
                                             
                                                Eiseoidh pearsanra deimhnithe a údaraíodh go hiomchuí deimhniú scaoilte iarchothabhála thar ceann na heagraíochta nuair a bheidh sé fíoraithe ag an bpearsanra deimhnithe sin go ndearna an eagraíocht an chothabháil uile a ordaíodh i gceart i gcomhréir leis na nósanna imeachta a shonraítear i bpointe 145.A.70, agus infhaighteacht agus úsáid na sonraí cothabhála a shonraítear i bpointe 145.A.45 á gcur san áireamh, agus nach fios aon neamhchomhlíontacht a chuireann sábháilteacht eitilte i mbaol.”;
                                             
                                          
                              
                                    (b)
                                 
                                 
                                    cuirtear an méid seo a leanas in ionad phointí (c) agus (d):
                                    
                                                “(c)
                                             
                                             
                                                Fabhtanna nua nó orduithe neamhiomlána saothair cothabhála a aithneofar le linn na cothabhála, cuirfear iad ar a súile don duine nó don eagraíocht atá freagrach as aeracmhainneacht leanúnach an aerárthaigh ar mhaithe leis an gcuspóir sonrach comhaontú a fháil chun na fabhtanna sin a cheartú nó chun eilimintí den ordú saothair cothabhála atá in easnamh a chur i gcrích. I gcás ina ndiúltóidh an duine nó an eagraíocht sin go ndéanfar an chothabháil sin faoin bpointe seo, beidh pointe (e) infheidhme.
                                             
                                          
                                                (d)
                                             
                                             
                                                Eiseoidh pearsanra deimhnithe a údaraíodh go hiomchuí deimhniú scaoilte iarchothabhála thar ceann na heagraíochta tar éis an chothabháil a ordaíodh a bheith déanta ar chomhpháirt le linn di a bheith lasmuigh den aerárthach. Is é atá sa deimhniú údaraithe um scaoileadh iarchothabhála “Foirm 1 EASA” dá dtagraítear in Aguisín II d’Iarscríbhinn I (Cuid-M) an deimhniú scaoilte iarchothabhála i dtaca leis an gcomhpháirt ach amháin má shonraítear a mhalairt i bpointe M.A.502 d’Iarscríbhinn I (Cuid-M) nó i bpointe ML.A.502 d’Iarscríbhinn Vb (Cuid-ML), de réir mar is infheidhme. Nuair a dhéanann eagraíocht cothabháil ar chomhpháirt chun críocha a húsáide féin, d’fhéadfadh sé nach mbeadh gá le Foirm 1 EASA má dhéanann nósanna imeachta inmheánacha scaoilte na heagraíochta foráil maidir leis sin ina LEC.”;
                                             
                                          
                              
                                    (c)
                                 
                                 
                                    cuirtear an méid seo a leanas in ionad phointe (f):
                                    
                                                “(f)
                                             
                                             
                                                De mhaolú ar phointe 145.A.50(a) agus ar phointe 145.A.42, nuair a choinnítear aerárthach ar talamh ag suíomh seachas an príomhstáisiún gnáthchothabhála nó an príomhionad cothabhála toisc nach bhfuil comhpháirt leis an deimhniú scaoilte iomchuí ar fáil, an eagraíocht a bhfuil conradh aici cothabháil a dhéanamh ar an aerárthach sin, féadfaidh sí comhpháirt a fheistiú ar bhonn sealadach gan an deimhniú scaoilte iomchuí ar feadh uastréimhse 30 uair eitilte nó go dtí go bhfillfidh an t-aerárthach ar an bpríomhstáisiún gnáthchothabhála nó an príomhionad cothabhála den chéad uair, cibé acu is luaithe, faoi réir chomhaontú an duine nó na heagraíochta atá freagrach as aeracmhainneacht leanúnach an aerárthaigh agus faoi réir deimhniú scaoilte oiriúnach a bheith ag an gcomhpháirt sin ach mura bhfuil, í a bheith i gcomhréir le gach ceanglas cothabhála agus oibríochta is infheidhme. Bainfear na comhpháirteanna sin faoin teorainn ama dá bhforáiltear sa chéad abairt den phointe seo mura mbeidh deimhniú scaoilte iomchuí faighte idir an dá linn faoi phointí 145.A.50(a) agus 145.A.42.”;
                                             
                                          
                              
                  
                        (15)
                     
                     
                        cuirtear an méid seo a leanas in ionad phointe 145.A.55:
                        “145.A.55   
                              Taifid a choimeád
                           
                        
                        
                                    (a)
                                 
                                 
                                    Taifid chothabhála
                                    
                                                (1)
                                             
                                             
                                                Déanfaidh an eagraíocht taifead de mhionsonraí na hoibre cothabhála a dhéantar laistigh de raon feidhme a ceadaithe. Coinneoidh an eagraíocht, ar a laghad, na taifid go léir is gá chun a chruthú gur comhlíonadh na ceanglais go léir chun an deimhniú scaoilte iarchothabhála a eisiúint, lena n-áirítear doiciméid scaoilte an fhochonraitheora, más ann dóibh.
                                             
                                          
                                                (2)
                                             
                                             
                                                Soláthróidh an eagraíocht cóip de gach deimhniú scaoilte iarchothabhála don oibreoir nó don chustaiméir, mar aon le cóipeanna de na taifid mhionsonraithe chothabhála a bhaineann leis an obair a rinneadh agus is gá chun comhlíonadh phointe M.A.305 d’Iarscríbhinn I (Cuid-M) nó ML.A.305 d’Iarscríbhinn Vb (Cuid-ML) a léiriú, de réir mar is infheidhme.
                                             
                                          
                                                (3)
                                             
                                             
                                                Coinneoidh an eagraíocht cóip de na taifid mhionsonraithe chothabhála go léir (lena n-áirítear deimhnithe scaoilte iarchothabhála) agus d’aon sonraí cothabhála gaolmhara ar feadh 3 mbliana ón dáta a eisíodh deimhniú scaoilte iarchothabhála don aerárthach nó don chomhpháirt lena mbaineann an obair.
                                             
                                          
                                                (4)
                                             
                                             
                                                Má chuireann eagraíocht deireadh lena cuid oibríochtaí, aistreoidh sí na taifid chothabhála uile atá ina seilbh agus lena gcumhdaítear na 3 bliana deireanacha chuig an gcustaiméir deireanach nó chuig úinéir an aerárthaigh nó na comhpháirte faoi seach, nó déanfaidh sí iad a stóráil ar an mbealach a shonróidh an t-údarás inniúil.
                                             
                                          
                              
                                    (b)
                                 
                                 
                                    Taifid athbhreithnithe aeracmhainneachta
                                    
                                                (1)
                                             
                                             
                                                Má tá an phribhléid dá dtagraítear i bpointe 145.A.75(f) ag eagraíocht, coinneoidh sí cóip de gach deimhniú ar athbhreithniú aeracmhainneachta a d’eisigh sí, mar aon leis na doiciméid tacaíochta uile, agus cuirfidh sí na taifid sin ar fáil, arna iarraidh sin, d’úinéir an aerárthaigh.
                                             
                                          
                                                (2)
                                             
                                             
                                                Coinneoidh an eagraíocht cóip de na taifid uile dá dtagraítear i bpointe (1) ar feadh 3 bliana tar éis an deimhniú ar athbhreithniú aeracmhainneachta a eisiúint.
                                             
                                          
                                                (3)
                                             
                                             
                                                Má chuireann eagraíocht deireadh lena cuid oibríochtaí, aistreoidh sí na taifid athbhreithnithe aeracmhainneachta uile atá ina seilbh agus lena gcumhdaítear na 3 bliana deireanacha chuig an úinéir deireanach nó chuig oibreoir an aerárthaigh faoi seach, nó déanfaidh sí iad a stóráil ar an mbealach a shonróidh an t-údarás inniúil.
                                             
                                          
                              
                                    (c)
                                 
                                 
                                    Córas bainistíochta, taifid chonraitheoireachta agus fochonraitheoireachta
                                    Áiritheoidh an eagraíocht go gcoinneofar na taifid seo a leanas ar feadh 5 bliana ar a laghad:
                                    
                                                (i)
                                             
                                             
                                                taifid ar phríomhphróisis an chórais bainistíochta dá dtagraítear i bpointe 145.A.200;
                                             
                                          
                                                (ii)
                                             
                                             
                                                conarthaí, i gcás na conraitheoireachta agus na fochonraitheoireachta araon, dá dtagraítear i bpointe 145.A.205.
                                             
                                          
                              
                                    (d)
                                 
                                 
                                    Taifid phearsanra
                                    
                                                (1)
                                             
                                             
                                                Áiritheoidh an eagraíocht go gcoinneofar na taifid seo a leanas:
                                                
                                                            (i)
                                                         
                                                         
                                                            taifid ar cháilíochtaí, ar oiliúint agus ar thaithí an phearsanra a bhfuil baint acu le cothabháil, le faireachán ar chomhlíonadh agus le bainistíocht sábháilteachta;
                                                         
                                                      
                                                            (ii)
                                                         
                                                         
                                                            taifid ar cháilíochtaí, ar oiliúint agus ar thaithí an phearsanra athbhreithnithe aeracmhainneachta ar fad.
                                                         
                                                      
                                          
                                                (2)
                                             
                                             
                                                Áireofar sna taifid ar an bpearsanra athbhreithnithe aeracmhainneachta ar fad mionsonraí maidir le haon cháilíocht iomchuí atá acu, mar aon le hachoimre ar an taithí agus ar an oiliúint ábhartha i dtaca leis an aeracmhainneacht leanúnach, agus cóip den údarú athbhreithnithe aeracmhainneachta a d’eisigh an eagraíocht don phearsanra sin.
                                             
                                          
                                                (3)
                                             
                                             
                                                Áireofar sna taifid ar an bpearsanra deimhnithe agus pearsanra tacaíochta ar fad na nithe seo a leanas:
                                                
                                                            (i)
                                                         
                                                         
                                                            na mionsonraí faoi aon cheadúnas cothabhála aerárthaí atá acu de réir Iarscríbhinn III (Cuid-66) nó a comhionann;
                                                         
                                                      
                                                            (ii)
                                                         
                                                         
                                                            raon feidhme na gceadanna deimhniú a thabhairt a eisíodh don phearsanra sin, i gcás inarb ábhartha;
                                                         
                                                      
                                                            (iii)
                                                         
                                                         
                                                            sonraí an phearsanra a raibh ceadanna deimhniú a thabhairt acu, ar ceadanna teoranta nó aonuaire iad dá dtagraítear i bpointe 145.A.30(j).
                                                         
                                                      
                                          
                                                (4)
                                             
                                             
                                                Coinneofar taifid phearsanra fad a oibríonn duine don eagraíocht, agus coinneofar iad ar feadh 3 bliana ar a laghad tar éis don duine an eagraíocht a fhágáil, nó tar éis d’údarú a eisíodh don duine sin a bheith tarraingthe siar.
                                             
                                          
                                                (5)
                                             
                                             
                                                Tabharfaidh an eagraíocht don phearsanra dá dtagraítear i bpointí (2) agus (3), arna iarraidh sin dóibh, rochtain ar a dtaifid phearsanra mar a shonraítear sna pointí sin. Ina theannta sin, arna iarraidh sin dóibh, tabharfaidh an eagraíocht chothabhála cóip dá dtaifid phearsanra do gach duine acu ar fhágáil na heagraíochta dóibh.
                                             
                                          
                              
                                    (e)
                                 
                                 
                                    Bunóidh an eagraíocht córas coimeádta taifead lenar féidir stóráil leordhóthanach agus inrianaitheacht iontaofa a dhéanamh ar a cuid gníomhaíochtaí uile.
                                 
                              
                                    (f)
                                 
                                 
                                    Sonrófar formáid na dtaifead i nósanna imeachta na heagraíochta.
                                 
                              
                                    (g)
                                 
                                 
                                    Stórálfar na taifid ar bhealach a áiritheoidh go gcosnófar iad ar dhamáiste, athrú agus gadaíocht.”;
                                 
                              
                  
                        (16)
                     
                     
                        cuirtear an méid seo a leanas in ionad phointe 145.A.60:
                        “145.A.60   
                              Tarluithe a thuairisciú
                           
                        
                        
                                    (a)
                                 
                                 
                                    Mar chuid de chóras bainistíochta na heagraíochta, déanfaidh sí córas tuairiscithe ar tharluithe a bhunú agus a choinneáil ar bun, lena n-áirítear tuairisciú éigeantach agus deonach. I gcás eagraíochtaí a bhfuil a bpríomháit ghnó i mBallstát, féadfar córas aonair a bhunú chun ceanglais Rialachán (AE) Uimh. 376/2014 agus a ghníomhartha cur chun feidhme agus Rialachán (AE) 2018/1139 agus a ghníomhartha tarmligthe agus a ghníomhartha cur chun feidhme a chomhlíonadh.
                                 
                              
                                    (b)
                                 
                                 
                                    Tuairisceoidh an eagraíocht dá húdarás inniúil agus do shealbhóir cheadú dhearadh an aerárthaigh nó na comhpháirte aon teagmhas nó staid a bhaineann le sábháilteacht aerárthaigh nó chomhpháirte arna shainaithint ag an eagraíocht, ar teagmhas nó staid atá ann ina gcuirtear aerárthach, na daoine ar bord nó aon duine eile i gcontúirt, nó ina gcuirfí i gcontúirt iad murach go ndéanfaí ceartú ina leith nó mura dtabharfaí aghaidh ar an teagmhas nó ar an staid sin, agus tuairisceoidh sí go háirithe aon tionóisc nó teagmhas tromchúiseach.
                                 
                              
                                    (c)
                                 
                                 
                                    Lena chois sin, aon teagmhas nó staid den sórt sin a dhéanann difear don aerárthach, déanfaidh a eagraíocht é a thuairisciú don duine nó don eagraíocht atá freagrach as aeracmhainneacht leanúnach an aerárthaigh sin i gcomhréir le pointe M.A.201 d’Iarscríbhinn I (Cuid-M) nó le pointe ML.A.201 d’Iarscríbhinn Vb (Cuid-ML), de réir mar is infheidhme. I gcás teagmhais nó staideanna a dhéanann difear do chomhpháirteanna aerárthaigh, déanfaidh an eagraíocht iad a thuairisciú don duine nó don eagraíocht a d’iarr an chothabháil.
                                 
                              
                                    (d)
                                 
                                 
                                    I gcás eagraíochtaí nach bhfuil a bpríomháit ghnó i mBallstát:
                                    
                                                (1)
                                             
                                             
                                                maidir leis na tuarascálacha sainordaitheacha tosaigh:
                                                
                                                            (i)
                                                         
                                                         
                                                            déanfar rúndacht chéannacht an tuairisceora agus na ndaoine a luaitear sa tuarascáil a chosaint go hiomchuí;
                                                         
                                                      
                                                            (ii)
                                                         
                                                         
                                                            déanfar iad a luaithe is indéanta, ach in aon chás laistigh de 72 uair an chloig tar éis don eagraíocht teacht ar an eolas faoin tarlú mura gcoisctear é sin de dheasca tosca eisceachtúla;
                                                         
                                                      
                                                            (iii)
                                                         
                                                         
                                                            déanfar iad i bhfoirm agus ar bhealach a bhunóidh an t-údarás inniúil;
                                                         
                                                      
                                                            (iv)
                                                         
                                                         
                                                            beidh an fhaisnéis ábhartha uile iontu faoin staid is eol don eagraíocht;
                                                         
                                                      
                                          
                                                (2)
                                             
                                             
                                                i gcás inarb ábhartha, a luaithe a shainaithneofar na gníomhaíochtaí atá beartaithe ag an eagraíocht a dhéanamh chun tarluithe comhchosúla a chosc amach anseo, déanfar tuarascáil leantach ina soláthrófar mionsonraí faoi na gníomhaíochtaí sin; maidir leis na tuarascálacha leantacha sin:
                                                
                                                            (i)
                                                         
                                                         
                                                            seolfar iad chuig na heintitis dá dtagraítear i bpointí (b) agus (c) ar chucu a seoladh an tuarascáil tosaigh;
                                                         
                                                      
                                                            (ii)
                                                         
                                                         
                                                            déanfar iad i bhfoirm agus ar bhealach a bhunóidh an t-údarás inniúil.”;
                                                         
                                                      
                                          
                              
                  
                        (17)
                     
                     
                        cuirtear an méid seo a leanas in ionad phointe 145.A.65:
                        “145.A.65   Nósanna imeachta cothabhála
                        
                        
                                    (a)
                                 
                                 
                                    Bunóidh an eagraíocht nósanna imeachta a áiritheoidh go gcuirfear tosca daonna agus dea-chleachtais chothabhála san áireamh le linn cothabhála, lena n-áirítear gníomhaíochtaí a chuirtear amach ar fochonradh, agus a chomhlíonann ceanglais infheidhme na hIarscríbhinne seo, Iarscríbhinn I (Cuid-M) agus Iarscríbhinn Vb (Cuid-ML). Déanfar na nósanna imeachta sin a chomhaontú leis an údarás inniúil.
                                 
                              
                                    (b)
                                 
                                 
                                    Leis na nósanna imeachta cothabhála a bhunaítear faoin bpointe seo:
                                    
                                                (1)
                                             
                                             
                                                áiritheofar go gcomhaontófar ordú saothair cothabhála nó conradh cothabhála atá soiléir idir an eagraíocht agus an duine nó an eagraíocht a iarrann an chothabháil, chun go mbunófar go soiléir an chothabháil atá le déanamh ionas go bhféadfar na haerárthaí agus na comhpháirteanna a scaoileadh chun seirbhíse i gcomhréir le pointe 145.A.50;
                                             
                                          
                                                (2)
                                             
                                             
                                                cumhdófar na gnéithe uile a bhaineann leis an gcothabháil a dhéanamh, lena n-áirítear soláthar agus rialú seirbhísí speisialaithe, agus leagfar síos na caighdeáin ar dá réir a bheartaíonn an eagraíocht a hobair a dhéanamh.”;
                                             
                                          
                              
                  
                        (18)
                     
                     
                        cuirtear an méid seo a leanas in ionad phointe 145.A.70:
                        “145.A.70   Lámhleabhar na heagraíochta cothabhála (LEC)
                        
                        
                                    (a)
                                 
                                 
                                    Déanfaidh an eagraíocht lámhleabhar eagraíochta cothabhála (LEC) a bhunú agus a choinneáil ar bun lena n-áirítear go díreach nó trí thagairt a dhéanamh dóibh na nithe seo a leanas ar fad:
                                    
                                                (1)
                                             
                                             
                                                ráiteas arna shíniú ag an mbainisteoir cuntasach lena ndeimhnítear go n-oibreoidh an eagraíocht chothabhála i gcónaí i gcomhréir leis an Iarscríbhinn seo, le hIarscríbhinn I (Cuid-M) agus le hIarscríbhinn Vb (Cuid-ML), de réir mar is infheidhme, agus leis an LEC formheasta. Murab é an bainisteoir cuntasach príomhoifigeach feidhmiúcháin na heagraíochta, déanfaidh an príomhoifigeach feidhmiúcháin an ráiteas a chomhshíniú ansin;
                                             
                                          
                                                (2)
                                             
                                             
                                                beartas sábháilteachta na heagraíochta agus na cuspóirí sábháilteachta gaolmhara dá dtagraítear i bpointe 145.A.200(a)(2);
                                             
                                          
                                                (3)
                                             
                                             
                                                teideal/teidil agus ainm/ainmneacha an duine/na ndaoine a ainmnítear faoi phointí 145.A.30(b), (c) agus (ca);
                                             
                                          
                                                (4)
                                             
                                             
                                                dualgais agus freagrachtaí na ndaoine a ainmnítear faoi phointí 145.A.30(b), (c) agus (ca), lena n-áirítear na hábhair a bhféadfaidh siad plé go díreach leis an údarás inniúil ina leith thar ceann na heagraíochta;
                                             
                                          
                                                (5)
                                             
                                             
                                                cairt eagraíochta ina léirítear an chuntasacht agus na línte freagrachta lena mbaineann, a bhunaítear i gcomhréir le pointe 145.A.200(a)(1), idir na daoine go léir dá dtagraítear i bpointí 145.A.30(a), (b), (c) agus (ca);
                                             
                                          
                                                (6)
                                             
                                             
                                                liosta den phearsanra deimhnithe agus, más infheidhme, den phearsanra tacaíochta agus den phearsanra athbhreithnithe aeracmhainneachta mar aon le raon feidhme a n-údaraithe;
                                             
                                          
                                                (7)
                                             
                                             
                                                tuairisc ghinearálta ar na hacmhainní lucht saothair agus ar an gcóras atá i bhfeidhm chun infhaighteacht an phearsanra a phleanáil, mar a cheanglaítear le pointe 145.A.30(d);
                                             
                                          
                                                (8)
                                             
                                             
                                                tuairisc ghinearálta ar na saoráidí ag gach suíomh formheasta;
                                             
                                          
                                                (9)
                                             
                                             
                                                sonrú ar raon feidhme obair na heagraíochta atá ábhartha maidir le téarmaí an cheadaithe mar a cheanglaítear le pointe 145.A.20;
                                             
                                          
                                                (10)
                                             
                                             
                                                an nós imeachta lena leagtar amach raon na n-athruithe nach n-éilítear leo ceadú roimh ré agus lena gcuirtear síos ar an gcaoi a ndéanfar na hathruithe sin a bhainistiú agus a dtabharfar fógra fúthu don údarás inniúil, mar a cheanglaítear le pointe 145.A.85(c);
                                             
                                          
                                                (11)
                                             
                                             
                                                an nós imeachta chun an LEC a leasú;
                                             
                                          
                                                (12)
                                             
                                             
                                                na nósanna imeachta ina sonraítear conas a áirithíonn an eagraíocht go gcomhlíonfar an Iarscríbhinn seo;
                                             
                                          
                                                (13)
                                             
                                             
                                                liosta de na hoibreoirí tráchtála dá soláthraíonn an eagraíocht seirbhísí cothabhála aerárthaí go rialta, agus na nósanna imeachta gaolmhara;
                                             
                                          
                                                (14)
                                             
                                             
                                                i gcás inarb infheidhme, liosta de na heagraíochtaí ar fochonradh dá dtagraítear i bpointe 145.A.75(b);
                                             
                                          
                                                (15)
                                             
                                             
                                                liosta de na suíomhanna formheasta lena n-áirítear, i gcás inarb infheidhme, suíomhanna gnáthchothabhála dá dtagraítear i bpointe 145.A.75(d);
                                             
                                          
                                                (16)
                                             
                                             
                                                liosta de na heagraíochtaí ar conradh;
                                             
                                          
                                                (17)
                                             
                                             
                                                liosta de na modhanna malartacha comhlíontachta atá formheasta faoi láthair agus atá in úsáid ag an eagraíocht.
                                             
                                          
                              
                                    (b)
                                 
                                 
                                    Formheasfaidh an t-údarás inniúil an chéad eisiúint den LEC. Leasófar é de réir mar is gá ionas go bhfanfaidh sé ina thuairisc cothrom le dáta ar an eagraíocht.
                                 
                              
                                    (c)
                                 
                                 
                                    Déanfar leasuithe ar an LEC a bhainistiú mar atá leagtha amach sna nósanna imeachta dá dtagraítear i bpointí (a)(10) agus (a)(11). Aon leasú nach n-áirítear i raon an nós imeachta dá dtagraítear i bpointe (a)(10), chomh maith le haon leasú a bhaineann leis na hathruithe a liostaítear i bpointe 145.A.85(a), déanfaidh an t-údarás inniúil iad a fhormheas.”;
                                 
                              
                  
                        (19)
                     
                     
                        leasaítear pointe 145.A.75 mar a leanas:
                        
                                    (a)
                                 
                                 
                                    Cuirtear an méid seo a leanas in ionad an fhrása réamhráitigh:
                                    “I gcomhréir leis an LEC, beidh an eagraíocht i dteideal na cúraimí seo a leanas a dhéanamh:”;
                                 
                              
                                    (b)
                                 
                                 
                                    cuirtear an méid seo a leanas in ionad phointí (a) agus (b):
                                    
                                                “(a)
                                             
                                             
                                                cothabháil a dhéanamh ar aon aerárthach nó comhpháirt a bhfuil sí formheasta ina leith ag na suíomhanna a shainaithnítear sa deimhniú agus sa LEC;
                                             
                                          
                                                (b)
                                             
                                             
                                                a shocrú go ndéanfar cothabháil ar aon aerárthach nó comhpháirt a bhfuil sí formheasta ina leith ag eagraíocht eile ar fochonradh a oibríonn faoi chóras bainistíochta na heagraíochta. Tá sé sin teoranta don obair a cheadaítear faoi na nósanna imeachta a bhunaítear i gcomhréir le pointe 145.A.65 agus ní áireofar inti seiceáil cothabháil throm ar aerárthach, ná seiceáil iomlán chothabhála i gceardlann ná inneall nó modúl innill a athchóiriú;”;
                                             
                                          
                              
                                    (c)
                                 
                                 
                                    cuirtear an méid seo a leanas in ionad phointe (f):
                                    
                                                “(f)
                                             
                                             
                                                má tá ceadú sonrach faighte ag an eagraíocht a dhéanamh amhlaidh i gcás aerárthaí a chumhdaítear le hIarscríbhinn Vb (Cuid-ML) agus má tá a príomháit ghnó i gceann de na Ballstáit, féadfaidh sí athbhreithnithe aeracmhainneachta a dhéanamh agus na deimhnithe comhfhreagracha ar athbhreithniú aeracmhainneachta a eisiúint faoi na coinníollacha a shonraítear i bpointe ML.A.903 d’Iarscríbhinn Vb (Cuid-ML).”;
                                             
                                          
                              
                  
                        (20)
                     
                     
                        scriostar pointe 145.A.80;
                     
                  
                        (21)
                     
                     
                        cuirtear an méid seo a leanas in ionad phointe 145.A.85:
                        “145.A.85   Athruithe ar an eagraíocht
                        
                        
                                    (a)
                                 
                                 
                                    Ní mór ceadú a fháil roimh ré ón údarás inniúil i gcás na n-athruithe seo a leanas ar an eagraíocht:
                                    
                                                (1)
                                             
                                             
                                                athruithe ar an deimhniú, lena n-áirítear athruithe ar théarmaí ceadaithe na heagraíochta;
                                             
                                          
                                                (2)
                                             
                                             
                                                athruithe i ndáil leis na daoine dá dtagraítear i bpointí 145.A.30(a), (b), (c) agus (ca);
                                             
                                          
                                                (3)
                                             
                                             
                                                athruithe ar na línte tuairiscithe idir an pearsanra a ainmneofar i gcomhréir le pointí 145.A.30(b), (c) agus (ca), agus an bainisteoir cuntasach;
                                             
                                          
                                                (4)
                                             
                                             
                                                an nós imeachta a mhéid a bhaineann le hathruithe nach n-éilítear leo ceadú roimh ré dá dtagraítear i bpointe (c);
                                             
                                          
                                                (5)
                                             
                                             
                                                suíomhanna breise de chuid na heagraíochta seachas iad sin atá faoi réir phointe 145.A.75(c).
                                             
                                          
                              
                                    (b)
                                 
                                 
                                    I gcás na n-athruithe dá dtagraítear i bpointe (a) agus i gcás gach athrú eile a n-éilítear leis ceadú roimh ré i gcomhréir leis an Iarscríbhinn seo, cuirfidh eagraíocht isteach ar cheadú arna eisiúint ag an údarás inniúil agus gheobhaidh sí an ceadú sin. Cuirfear an t-iarratas isteach sula dtarlóidh na hathruithe sin chun é a chur ar a chumas don údarás inniúil a chinneadh go bhfuil an Iarscríbhinn seo fós á comhlíonadh agus chun an deimhniú eagraíochta agus téarmaí an cheadaithe gaolmhara a ghabhann leis a leasú, más gá.
                                    Soláthróidh an eagraíocht aon doiciméadacht ábhartha don údarás inniúil.
                                    Ní chuirfear an t-athrú chun feidhme ach amháin nuair a bheidh ceadú foirmiúil faighte ón údarás inniúil i gcomhréir le pointe 145.B.330.
                                    Oibreoidh an eagraíocht faoi na coinníollacha a fhorordóidh an t-údarás inniúil le linn na n-athruithe sin, de réir mar is infheidhme.
                                 
                              
                                    (c)
                                 
                                 
                                    Gach athrú nach n-éilítear leis ceadú roimh ré, déanfar é a bhainistiú agus tabharfar fógra faoi don údarás inniúil mar a leagtar amach i nós imeachta arna fhormheas ag an údarás inniúil i gcomhréir le pointe 145.B.310(h).”;
                                 
                              
                  
                        (22)
                     
                     
                        cuirtear an méid seo a leanas in ionad phointe 145.A.90:
                        “145.A.90   Bailíocht leanúnach
                        
                        
                                    (a)
                                 
                                 
                                    Leanfaidh deimhniú na heagraíochta de bheith bailí, faoi réir na gcoinníollacha seo a leanas ar fad a chomhlíonadh:
                                    
                                                (1)
                                             
                                             
                                                leanfaidh an eagraíocht de bheith i gcomhréir le Rialachán (AE) 2018/1139, lena ghníomhartha tarmligthe agus lena ghníomhartha cur chun feidhme, agus forálacha phointe 145.B.350 den Iarscríbhinn seo maidir leis an láimhseáil torthaí á gcur san áireamh;
                                             
                                          
                                                (2)
                                             
                                             
                                                tabharfar rochtain ar an eagraíocht don údarás inniúil mar a shonraítear i bpointe 145.A.140;
                                             
                                          
                                                (3)
                                             
                                             
                                                ní thabharfaidh an eagraíocht an deimhniú suas, agus ní dhéanfaidh an t-údarás inniúil é a chur ar fionraí ná a chúlghairm faoi phointe 145.B.355.
                                             
                                          
                              
                                    (b)
                                 
                                 
                                    Ar thabhairt suas nó ar chúlghairm, tabharfar an deimhniú ar ais don údarás inniúil gan mhoill.”;
                                 
                              
                  
                        (23)
                     
                     
                        cuirtear an méid seo a leanas in ionad phointe 145.A.95:
                        “145.A.95   Torthaí agus barúlacha
                        
                        
                                    (a)
                                 
                                 
                                    Tar éis di fógra torthaí a fháil i gcomhréir le pointe 145.B.350, déanfaidh an eagraíocht na nithe seo a leanas:
                                    
                                                (1)
                                             
                                             
                                                an bhunchúis nó na bunchúiseanna leis an neamhchomhlíontacht a shainaithint, mar aon le ní nó nithe a chuireann léi;
                                             
                                          
                                                (2)
                                             
                                             
                                                plean gníomhaíochta ceartaithí a shainiú;
                                             
                                          
                                                (3)
                                             
                                             
                                                cur chun feidhme gníomhaíochta ceartaithí a léiriú chun sástacht an údaráis inniúil.
                                             
                                          
                              
                                    (b)
                                 
                                 
                                    Déanfar na gníomhaíochtaí dá dtagraítear i bpointe (a) laistigh den tréimhse a chomhaontófar leis an údarás inniúil sin i gcomhréir le pointe 145.B.350.
                                 
                              
                                    (c)
                                 
                                 
                                    Tabharfaidh an eagraíocht aird chuí ar na barúlacha a fhaightear i gcomhréir le pointe 145.B.350(f). Déanfaidh an eagraíocht taifead de na cinntí a dhéantar i leith na mbarúlacha sin.”;
                                 
                              
                  
                        (24)
                     
                     
                        cuirtear an pointe 145.A.120 seo a leanas isteach:
                        “145.A.120   Modhanna comhlíontachta
                        
                        
                                    (a)
                                 
                                 
                                    Féadfaidh eagraíocht aon mhodh malartach comhlíontachta a úsáid chun comhlíonadh an Rialacháin seo a shuíomh.
                                 
                              
                                    (b)
                                 
                                 
                                    Más mian le heagraíocht modh malartach comhlíontachta a úsáid, soláthróidh sí tuairisc iomlán ar an mbealach sin don údarás inniúil sula mbainfidh sí úsáid as. Áireofar sa tuairisc aon athbhreithniú ar lámhleabhair nó ar nósanna imeachta a d’fhéadfadh a bheith ábhartha, mar aon le míniú ina léirítear an bealach a chomhlíontar an Rialachán seo.
                                    Féadfaidh an eagraíocht na modhanna malartacha comhlíontachta sin a úsáid faoi réir ceadú a fháil roimh ré ón údarás inniúil.”;
                                 
                              
                  
                        (25)
                     
                     
                        cuirtear an pointe 145.A.140 seo a leanas isteach:
                        “145.A.140   Rochtain
                        
                        Chun comhlíontacht le ceanglais ábhartha Rialachán (AE) 2018/1139 agus lena ghníomhartha tarmligthe agus lena ghníomhartha cur chun feidhme a chinneadh, áiritheoidh an eagraíocht maidir le haon saoráid, aerárthach, doiciméad, taifead, sonra, nós imeachta nó aon ábhar eile a bhaineann lena gníomhaíocht atá faoi réir deimhniúcháin, cibé acu a dhéantar í ar fochonradh nó nach ndéantar, go dtabharfar air d’aon duine atá údaraithe ag ceann de na húdaráis seo a leanas:
                        
                                    (a)
                                 
                                 
                                    an t-údarás inniúil a shainmhínítear i bpointe 145.1;
                                 
                              
                                    (b)
                                 
                                 
                                    an t-údarás a dhéanann na cúraimí formhaoirseachta i gcomhréir le pointe 145.B.300(d).”;
                                 
                              
                  
                        (26)
                     
                     
                        cuirtear an pointe 145.A.155 seo a leanas isteach:
                        “145.A.155   Freagairt láithreach ar fhadhb sábháilteachta
                        
                        Cuirfidh an eagraíocht na nithe seo a leanas chun feidhme:
                        
                                    (a)
                                 
                                 
                                    aon bheart sábháilteachta a dhéanann an t-údarás inniúil a shainordú i gcomhréir le pointe 145.B.135;
                                 
                              
                                    (b)
                                 
                                 
                                    aon fhaisnéis ábhartha shainordaitheach sábháilteachta a eisíonn an Ghníomhaireacht.”;
                                 
                              
                  
                        (27)
                     
                     
                        cuirtear an pointe 145.A.200 seo a leanas isteach:
                        “145.A.200   Córas bainistíochta
                        
                        
                                    (a)
                                 
                                 
                                    Déanfaidh an eagraíocht córas bainistíochta a bhunú, a chur chun feidhme agus a choinneáil ar bun, córas lena n-áirítear:
                                    
                                                (1)
                                             
                                             
                                                cuntasacht agus línte freagrachta atá sainithe go soiléir ar fud na heagraíochta, lena n-áirítear cuntasacht dhíreach sábháilteachta an bhainisteora chuntasaigh;
                                             
                                          
                                                (2)
                                             
                                             
                                                tuairisc ar fhealsúnachtaí foriomlána agus ar phrionsabail na heagraíochta maidir le sábháilteacht (‘an beartas sábháilteachta’), agus ar na cuspóirí sábháilteachta gaolmhara;
                                             
                                          
                                                (3)
                                             
                                             
                                                guaiseacha sábháilteachta eitlíochta a thagann as gníomhaíochtaí na heagraíochta a shainaithint, meastóireacht a dhéanamh orthu agus na rioscaí lena mbaineann a bhainistiú, lena n-áirítear gníomhaíochtaí a dhéanamh chun na rioscaí a mhaolú agus chun a n-éifeachtacht a fhíorú;
                                             
                                          
                                                (4)
                                             
                                             
                                                oilteacht agus inniúlacht an phearsanra a choinneáil ar bun chun go mbeidh siad in ann a gcuid cúraimí a dhéanamh;
                                             
                                          
                                                (5)
                                             
                                             
                                                doiciméadú ar phríomhphróisis uile an chórais bainistíochta, lena n-áirítear próiseas chun pearsanra a chur ar an eolas faoina bhfreagrachtaí agus an nós imeachta chun an doiciméadacht sin a leasú;
                                             
                                          
                                                (6)
                                             
                                             
                                                feidhm chun faireachán a dhéanamh ar chomhlíontacht na heagraíochta leis na ceanglais ábhartha. Áireofar leis an bhfaireachán ar chomhlíonadh córas lena seolfar torthaí chuig an mbainisteoir cuntasach chun a áirithiú go gcuirfear gníomhaíochtaí ceartaitheacha chun feidhme go héifeachtach de réir mar is gá;
                                             
                                          
                              
                                    (b)
                                 
                                 
                                    Beidh an córas bainistíochta ag teacht le méid na heagraíochta agus le cineál agus le castacht a gníomhaíochtaí, agus na guaiseacha agus na rioscaí gaolmhara atá ina ngné dhílis de na gníomhaíochtaí sin á gcur san áireamh.
                                 
                              
                                    (c)
                                 
                                 
                                    Má tá deimhniú eagraíochta breise amháin nó níos mó ag an eagraíocht laistigh de raon feidhme Rialachán (AE) 2018/1139, féadfar an córas bainistíochta a chomhtháthú leis an gcóras bainistíochta a cheanglaítear faoin deimhniú breise nó faoi na deimhnithe breise atá acu.”;
                                 
                              
                  
                        (28)
                     
                     
                        cuirtear an pointe 145.A.202 seo a leanas isteach:
                        “145.A.202   Scéim inmheánach tuairiscithe sábháilteachta
                        
                        
                                    (a)
                                 
                                 
                                    Mar chuid de chóras bainistíochta na heagraíochta, bunóidh an eagraíocht scéim inmheánach um thuairisciú maidir le sábháilteacht ionas go bhféadfar tarluithe a bheidh le tuairisciú faoi phointe 145.A.60 a bhailiú agus meastóireacht a dhéanamh orthu.
                                 
                              
                                    (b)
                                 
                                 
                                    Leis an scéim, beifear in ann freisin na hearráidí, na neasteagmhais agus na guaiseacha sin a thuairiscítear go hinmheánach agus nach dtagann faoi phointe (a) a bhailiú agus meastóireacht a dhéanamh orthu.
                                 
                              
                                    (c)
                                 
                                 
                                    Tríd an scéim sin, déanfaidh an eagraíocht na nithe seo a leanas:
                                    
                                                (1)
                                             
                                             
                                                sainaithneoidh sí na cúiseanna leis na hearráidí, na neasteagmhais agus na guaiseacha a tuairiscíodh agus na nithe a chuireann leo, agus tabharfaidh sí aghaidh orthu mar chuid dá próiseas um bainistíocht riosca sábháilteachta i gcomhréir le pointe 145.A.200(a)(3);
                                             
                                          
                                                (2)
                                             
                                             
                                                áiritheoidh sí go ndéanfar meastóireacht ar an bhfaisnéis ábhartha aitheanta uile a bhaineann le hearráidí, le neasteagmhais, le guaiseacha agus leis an neamhábaltacht nósanna imeachta a leanúint, agus áiritheoidh sí go bhfuil modh ann leis an bhfhaisnéis a scaipeadh de réir mar is gá.
                                             
                                          
                              
                                    (d)
                                 
                                 
                                    Déanfaidh an eagraíocht socruithe chun a áirithiú go mbaileofar saincheisteanna sábháilteachta a bhaineann le gníomhaíochtaí a chuirtear amach ar fochonradh.”;
                                 
                              
                  
                        (29)
                     
                     
                        cuirtear an pointe 145.A.120 seo a leanas isteach:
                        “145.A.205   Conraitheoireacht agus fochonraitheoireacht
                        
                        
                                    (a)
                                 
                                 
                                    Agus aon chuid dá gníomhaíochtaí cothabhála á cur amach ar conradh nó ar fochonradh, áiritheoidh an eagraíocht na nithe seo a leanas:
                                    
                                                (1)
                                             
                                             
                                                beidh an chothabháil i gcomhréir leis na ceanglais is infheidhme;
                                             
                                          
                                                (2)
                                             
                                             
                                                is mar chuid de chóras bainistíochta na heagraíochta a mheasfar aon ghuais sábháilteachta eitlíochta a bhaineann le conraitheoireacht nó le fochonraitheoireacht den sórt sin.
                                             
                                          
                              
                                    (b)
                                 
                                 
                                    Má chuireann an eagraíocht aon chuid dá gníomhaíochtaí cothabhála amach ar fochonradh chuig eagraíocht eile, oibreoidh an eagraíocht ar fochonradh faoi raon feidhme cheadú na chéad eagraíochta.”;
                                 
                              
                  
                        (30)
                     
                     
                        cuirtear an méid seo a leanas in ionad Roinn B:
                        “ROINN B
                        
                        
                           CEANGLAIS AR AN ÚDARÁS
                        
                        145.B.005   Raon feidhme
                        
                        Sa roinn seo, bunaítear na coinníollacha faoina ndéanfar na cúraimí deimhniúcháin, formhaoirseachta agus forfheidhmithe mar aon leis na ceanglais riaracháin agus na ceanglais córais bainistíochta atá le leanúint ag an údarás inniúil atá freagrach as Roinn A a chur chun feidhme agus a fhorfheidhmiú.
                        145.B.115   Doiciméadacht formhaoirseachta
                        
                        Soláthróidh an t-údarás inniúil na gníomhartha reachtacha, na caighdeáin, na rialacha, na foilseacháin theicniúla agus na doiciméid ghaolmhara uile don phearsanra ábhartha chun go mbeidh siad in ann a gcúraimí a dhéanamh agus a bhfreagrachtaí a chomhlíonadh.
                        145.B.120   Modhanna comhlíontachta
                        
                        
                                    (a)
                                 
                                 
                                    Forbróidh an Ghníomhaireacht modhanna inghlactha comhlíonta (‘AMC’) a fhéadfar a úsáid chun comhlíontacht le Rialachán (AE) 2018/1139 agus a ghníomhartha tarmligthe agus a ghníomhartha cur chun feidhme a shuí.
                                 
                              
                                    (b)
                                 
                                 
                                    Féadfar modhanna malartacha comhlíontachta a úsáid chun comhlíontacht leis an Rialacháin seo a shuí.
                                 
                              
                                    (c)
                                 
                                 
                                    Cuirfidh údaráis inniúla an Ghníomhaireacht ar an eolas faoi aon mhodh malartach comhlíonta a úsáideann eagraíochtaí atá faoina bhformhaoirseacht nó a úsáideann siad féin chun comhlíontacht leis an Rialacháin seo a shuí.
                                 
                              145.B.125   Faisnéis don Ghníomhaireacht
                        
                        
                                    (a)
                                 
                                 
                                    Tabharfaidh údarás inniúil an Bhallstáit fógra don Ghníomhaireacht i gcás ina mbeidh fadhbanna suntasacha ann maidir le cur chun feidhme Rialachán (AE) 2018/1139 agus lena ghníomhartha tarmligthe agus lena ghníomhartha cur chun feidhme laistigh de 30 lá ón tráth a chuirtear an t-údarás inniúil ar an eolas faoi na fadhbanna.
                                 
                              
                                    (b)
                                 
                                 
                                    Gan dochar do Rialachán (AE) Uimh. 376/2014 ná dá ghníomhartha tarmligthe ná dá ghníomhartha cur chun feidhme, soláthróidh an t-údarás inniúil an méid a leanas don Ghníomhaireacht a luaithe is féidir: aon fhaisnéis atá suntasach ó thaobh na sábháilteachta de agus a eascraíonn as na tuarascálacha tarluithe atá stóráilte sa bhunachar sonraí náisiúnta de bhun Airteagal 6(6) de Rialachán (AE) Uimh. 376/2014.
                                 
                              145.B.135   Freagairt láithreach ar fhadhb sábháilteachta
                        
                        
                                    (a)
                                 
                                 
                                    Gan dochar do Rialachán (AE) Uimh. 376/2014 ná dá ghníomhartha tarmligthe ná dá ghníomhartha cur chun feidhme, déanfaidh an t-údarás inniúil córas a chur chun feidhme chun faisnéis sábháilteachta a bhailiú, a anailísiú agus a scaipeadh ar bhealach iomchuí.
                                 
                              
                                    (b)
                                 
                                 
                                    Déanfaidh an Ghníomhaireacht córas a chur chun feidhme chun anailís iomchuí a dhéanamh ar aon fhaisnéis ábhartha sábháilteachta a fhaightear agus, gan moill mhíchuí, soláthróidh sí d’údarás ábhartha na mBallstát agus don Choimisiún aon fhaisnéis is gá, lena n-áirítear moltaí nó gníomhaíochtaí ceartaitheacha a bheidh le déanamh, ionas go mbeidh siad in ann gníomhú ar bhealach tráthúil mar fhreagairt ar fhadhb sábháilteachta a bhaineann le táirgí, le páirteanna, le fearais, daoine nó eagraíochtaí atá faoi réir Rialachán (AE) 2018/1139 agus a ghníomhartha tarmligthe agus a ghníomhartha cur chun feidhme.
                                 
                              
                                    (c)
                                 
                                 
                                    Tar éis don údarás inniúil an fhaisnéis dá dtagraítear i bpointí (a) agus (b) a fháil, déanfaidh sé bearta leordhóthanacha chun aghaidh a thabhairt ar an bhfadhb sábháilteachta.
                                 
                              
                                    (d)
                                 
                                 
                                    Tabharfaidh an t-údarás inniúil fógra láithreach faoi na bearta arna ndéanamh faoi phointe (c) do gach duine nó do gach eagraíocht nach mór dóibh iad a chomhlíonadh faoi Rialachán (AE) 2018/1139 agus faoina ghníomhartha tarmligthe agus faoina ghníomhartha cur chun feidhme. Tabharfaidh an t-údarás inniúil fógra freisin don Ghníomhaireacht faoi na bearta sin agus, nuair a bheidh gá le comhghníomhaíocht, tabharfaidh sé fógra fúthu do na Ballstáit eile lena mbaineann.
                                 
                              145.B.200   Córas bainistíochta
                        
                        
                                    (a)
                                 
                                 
                                    Déa;nfaidh an t-údarás inniúil córas bainistíochta a bhunú agus a choinneáil ar bun, lena n-áirítear na nithe seo a leanas ar a laghad:
                                    
                                                (1)
                                             
                                             
                                                beartais agus nósanna imeachta doiciméadaithe chun tuairisc a thabhairt ar leagan amach an chórais bainistíochta, ar na bealaí agus ar na modhanna chun comhlíontacht le Rialachán (AE) 2018/1139 agus lena ghníomhartha tarmligthe agus lena ghníomhartha cur chun feidhme a shuí. Coinneofar na nósanna imeachta cothrom le dáta agus úsáidfear iad mar na bundoiciméid oibre laistigh den údarás inniúil sin le haghaidh a chúraimí gaolmhara uile;
                                             
                                          
                                                (2)
                                             
                                             
                                                líon leordhóthanach pearsanra chun a chúraimí a dhéanamh agus a fhreagrachtaí a chomhlíonadh. Beidh córas i bhfeidhm chun infhaighteacht an phearsanra a phleanáil chun a áirithiú go gcuirfear na cúraimí uile i gcrích i gceart;
                                             
                                          
                                                (3)
                                             
                                             
                                                pearsanra atá cáilithe chun na cúraimí atá sannta dóibh a dhéanamh agus a bhfuil an t-eolas agus an taithí is gá acu agus a fhaigheann oiliúint tosaigh arís agus arís eile chun inniúlacht leanúnach a áirithiú;
                                             
                                          
                                                (4)
                                             
                                             
                                                saoráidí agus cóiríocht oifige atá leordhóthanach chun go ndéanfaidh an pearsanra na cúraimí a sannadh dóibh;
                                             
                                          
                                                (5)
                                             
                                             
                                                feidhm chun faireachán a dhéanamh ar chomhlíontacht an chórais bainistíochta leis na ceanglais ábhartha, agus ar leordhóthanacht na nósanna imeachta, lena n-áirítear próiseas iniúchóireachta inmheánaí agus próiseas um bainistiú riosca sábháilteachta a bhunú. Áireofar san fhaireachán ar chomhlíonadh córas lena seolfar torthaí iniúchóireachta chuig bainistíocht shinsearach an údaráis inniúil chun a áirithiú go gcuirfear chun feidhme gníomhaíochtaí ceartaitheacha de réir mar is gá;
                                             
                                          
                                                (6)
                                             
                                             
                                                duine nó grúpa daoine a bheidh freagrach i leith bhainistíocht shinsearach an údaráis inniúil maidir leis an bhfeidhm faireacháin ar chomhlíonadh.
                                             
                                          
                              
                                    (b)
                                 
                                 
                                    I gcás gach réimse gníomhaíochta, lena n-áirítear an córas bainistíochta, déanfaidh an t-údarás inniúil duine amháin nó níos mó a cheapadh a mbeidh an fhreagracht fhoriomlán orthu as an gcúram/na cúraimí ábhartha a bhainistiú.
                                 
                              
                                    (c)
                                 
                                 
                                    Bunóidh an t-údarás inniúil nósanna imeachta le haghaidh na rannpháirtíochta i malartú frithpháirteach na faisnéise agus an chúnaimh uile is gá, ar rannpháirtíocht í le haon údarás inniúil eile lena mbaineann, cibé acu ón mBallstát céanna nó ó Bhallstáit eile, lena n-áirítear maidir le:
                                    
                                                (1)
                                             
                                             
                                                na torthaí uile a ardaíodh agus aon bheart leantach a rinneadh de thoradh na formhaoirseacht ar dhaoine agus ar eagraíochtaí a dhéanann gníomhaíochtaí ar chríoch Ballstáit, ach ar daoine nó eagraíochtaí iad arna ndeimhniú ag údarás inniúil Ballstáit eile nó ag an nGníomhaireacht;
                                             
                                          
                                                (2)
                                             
                                             
                                                faisnéis a eascraíonn as tuairisciú éigeantach agus deonach tarluithe mar a cheanglaítear le 145.A.60.
                                             
                                          
                              
                                    (d)
                                 
                                 
                                    Déanfar cóip de na nósanna imeachta a bhaineann leis an gcóras bainistíochta agus cuirfear na leasuithe orthu ar fáil don Ghníomhaireacht chun críoch caighdeánaithe.
                                 
                              145.B.205   Cúraimí a shannadh d’eintitis cháilithe
                        
                        
                                    (a)
                                 
                                 
                                    Maidir le cúraimí a bhaineann leis an deimhniú tosaigh nó le formhaoirseacht leanúnach ar eagraíochtaí a shannadh d’eintitis cháilithe, féadfaidh an t-údarás inniúil iad a shannadh faoi réir Rialachán (AE) 2018/1139 agus a ghníomhartha tarmligthe agus a ghníomhartha cur chun feidhme. Agus cúraimí á sannadh aige, áiritheoidh an t-údarás inniúil:
                                    
                                                (1)
                                             
                                             
                                                go bhfuil córas curtha i bhfeidhm aige chun measúnú tosaigh agus leanúnach a dhéanamh chun a mheas an gcomhlíonann an t-eintiteas cáilithe Iarscríbhinn VI a ghabhann le Rialachán (AE) 2018/1139. Déanfar an córas sin agus torthaí na measúnuithe a dhoiciméadú;
                                             
                                          
                                                (2)
                                             
                                             
                                                go bhfuil comhaontú i scríbhinn leagtha síos aige leis an eintiteas cáilithe, arna bhformheas ag an dá pháirtí ar an leibhéal iomchuí bainistíochta, ina leagtar síos na nithe seo a leanas:
                                                
                                                            (i)
                                                         
                                                         
                                                            na cúraimí atá le déanamh;
                                                         
                                                      
                                                            (ii)
                                                         
                                                         
                                                            na dearbhuithe, na tuarascálacha agus na taifid atá le soláthar;
                                                         
                                                      
                                                            (iii)
                                                         
                                                         
                                                            na coinníollacha teicniúla atá le comhlíonadh agus na cúraimí sin á ndéanamh;
                                                         
                                                      
                                                            (iv)
                                                         
                                                         
                                                            an cumhdach i leith dliteanas lena mbaineann;
                                                         
                                                      
                                                            (v)
                                                         
                                                         
                                                            an chosaint a thugtar don fhaisnéis a fhaightear agus na cúraimí sin á ndéanamh.
                                                         
                                                      
                                          
                              
                                    (b)
                                 
                                 
                                    Áiritheoidh an t-údarás inniúil go gcumhdófar leis an bpróiseas iniúchóireachta inmheánaí agus leis an bpróiseas um bainistiú riosca sábháilteachta a bhunaítear de bhun phointe 145.B.200(a)(5) na cúraimí deimhniúcháin agus formhaoirseachta leanúnaí uile a dhéanann an t-eintiteas cáilithe thar a cheann.
                                 
                              145.B.210   Athruithe sa chóras bainistíochta
                        
                        
                                    (a)
                                 
                                 
                                    Beidh córas i bhfeidhm ag an údarás inniúil chun na hathruithe a shainaithint, athruithe a dhéanann difear dá chumas a chúraimí a dhéanamh agus a fhreagrachtaí a chomhlíonadh mar a shainmhínítear i Rialachán (AE) 2018/1139 agus ina ghníomhartha tarmligthe agus ina ghníomhartha cur chun feidhme. Cuirfidh an córas sin ar a chumas don údarás inniúil an ghníomhaíocht is gá a dhéanamh chun a áirithiú go leanfaidh a chóras bainistíochta de bheith leormhaith agus éifeachtach.
                                 
                              
                                    (b)
                                 
                                 
                                    Déanfaidh an t-údarás inniúil a chóras bainistíochta a nuashonrú ar bhealach tráthúil chun aon athrú ar Rialachán (AE) 2018/1139 agus ar a ghníomhartha tarmligthe agus ar a ghníomhartha cur chun feidhme a léiriú d’fhonn a áirithiú go gcuirfear chun feidhme é go héifeachtach.
                                 
                              
                                    (c)
                                 
                                 
                                    Tabharfaidh an t-údarás inniúil fógra don Ghníomhaireacht faoi aon athrú a dhéanann difear dá chumas a chúraimí a dhéanamh agus a fhreagrachtaí a chomhlíonadh mar a fhoráiltear i Rialachán (AE) 2018/1139 agus ina ghníomhartha tarmligthe agus ina ghníomhartha cur chun feidhme.
                                 
                              145.B.220   Taifid a choimeád
                        
                        
                                    (a)
                                 
                                 
                                    Bunóidh an t-údarás inniúil córas coimeádta taifead lenar féidir stóráil leordhóthanach, inrochtaineacht agus inrianaitheacht iontaofa a dhéanamh ar na nithe seo a leanas:
                                    
                                                (1)
                                             
                                             
                                                beartais agus nósanna imeachta doiciméadaithe an chórais bainistíochta;
                                             
                                          
                                                (2)
                                             
                                             
                                                oiliúint, cáilíochtaí agus údaruithe a phearsanra;
                                             
                                          
                                                (3)
                                             
                                             
                                                cúraimí a shannadh, lena gcumhdófar na heilimintí a cheanglaítear le pointe 145.B.205, mar aon le mionsonraí na gcúraimí a shanntar;
                                             
                                          
                                                (4)
                                             
                                             
                                                próisis deimhniúcháin agus formhaoirseacht leanúnach ar eagraíochtaí deimhnithe, lena n-áirítear:
                                                
                                                            (i)
                                                         
                                                         
                                                            an t-iarratas ar dheimhniú eagraíochta;
                                                         
                                                      
                                                            (ii)
                                                         
                                                         
                                                            clár formhaoirseachta leanúnaí an údaráis inniúil, lena n-áirítear na taifid mheasúnaithe, iniúchta agus chigireachta go léir;
                                                         
                                                      
                                                            (iii)
                                                         
                                                         
                                                            an deimhniú eagraíochta, lena n-áirítear aon athrú air;
                                                         
                                                      
                                                            (iv)
                                                         
                                                         
                                                            cóip den chlár formhaoirseachta, ina liostaítear na dátaí atá na hiniúchtaí le déanamh agus na dátaí a rinneadh iad;
                                                         
                                                      
                                                            (v)
                                                         
                                                         
                                                            cóipeanna den chomhfhreagras foirmiúil ar fad;
                                                         
                                                      
                                                            (vi)
                                                         
                                                         
                                                            moltaí maidir le heisiúint nó le hathnuachan deimhnithe, mionsonraí na dtorthaí agus na ngníomhaíochtaí a rinne na heagraíochtaí chun clabhsúr a chur ar na torthaí sin, lena n-áirítear dáta an chlabhsúir, na gníomhaíochtaí forfheidhmiúcháin agus na barúlacha;
                                                         
                                                      
                                                            (vii)
                                                         
                                                         
                                                            aon mheasúnú, iniúchadh agus tuarascáil chigireachta a d’eisigh údarás inniúil eile de bhun phointe 145.B.300(d);
                                                         
                                                      
                                                            (viii)
                                                         
                                                         
                                                            cóipeanna de LECanna nó lámhleabhair uile na n-eagraíochtaí agus d’aon leasú orthu;
                                                         
                                                      
                                                            (ix)
                                                         
                                                         
                                                            cóipeanna d’aon doiciméad eile a d’fhormheas an t-údarás inniúil;
                                                         
                                                      
                                          
                                                (5)
                                             
                                             
                                                doiciméid a thacaíonn le húsáid modhanna malartacha comhlíonta;
                                             
                                          
                                                (6)
                                             
                                             
                                                faisnéis sábháilteachta arna soláthar i gcomhréir le pointe 145.B.125 agus bearta leantacha;
                                             
                                          
                                                (7)
                                             
                                             
                                                úsáid forálacha cosanta agus solúbthachta i gcomhréir le hAirteagal 70, le hAirteagal 71(1) agus le hAirteagal 76(4) de Rialachán (AE) 2018/1139.
                                             
                                          
                              
                                    (b)
                                 
                                 
                                    Coinneoidh an t-údarás inniúil liosta ar bun de na deimhnithe eagraíochta uile atá eisithe aige.
                                 
                              
                                    (c)
                                 
                                 
                                    Coinneofar na taifid ar fad dá dtagraítear i bpointí (a) agus (b) ar feadh íostréimhse 5 bliana, faoi réir an dlí is infheidhme maidir le cosaint sonraí.
                                 
                              
                                    (d)
                                 
                                 
                                    Cuirfear na taifid ar fad dá dtagraítear i bpointí (a) agus (b) ar fáil, arna iarraidh sin, d’údarás inniúil Ballstáit eile nó don Ghníomhaireacht.
                                 
                              145.B.300   Prionsabail formhaoirseachta
                        
                        
                                    (a)
                                 
                                 
                                    Fíoróidh an t-údarás inniúil:
                                    
                                                (1)
                                             
                                             
                                                comhlíonadh na gceanglas is infheidhme maidir le heagraíochtaí, sula n-eiseoidh sé deimhniú eagraíochta;
                                             
                                          
                                                (2)
                                             
                                             
                                                comhlíontacht leanúnach le ceanglais is infheidhme na n-eagraíochtaí atá deimhnithe aige;
                                             
                                          
                                                (3)
                                             
                                             
                                                cur chun feidhme bearta iomchuí sábháilteachta a éilíonn an t-údarás inniúil i gcomhréir le pointí 145.B.135(c) agus (d).
                                             
                                          
                              
                                    (b)
                                 
                                 
                                    Maidir leis an bhfíorú sin:
                                    
                                                (1)
                                             
                                             
                                                tacófar leis trí dhoiciméadacht atá beartaithe go sonrach chun treoir a sholáthar do phearsanra atá freagrach as formhaoirseacht maidir lena bhfeidhmeanna a dhéanamh;
                                             
                                          
                                                (2)
                                             
                                             
                                                soláthróidh sé torthaí na ngníomhaíochtaí formhaoirseachta do na heagraíochtaí lena mbaineann;
                                             
                                          
                                                (3)
                                             
                                             
                                                beidh sé bunaithe ar mheasúnuithe, ar iniúchtaí agus ar chigireachtaí agus, más gá, ar chigireachtaí gan fhógra;
                                             
                                          
                                                (4)
                                             
                                             
                                                soláthróidh sé don údarás inniúil an fhianaise is gá i gcás ina bhfuil gá le tuilleadh gníomhaíochta, lena n-áirítear na bearta dá bhforáiltear i bpointe 145.B.350.
                                             
                                          
                              
                                    (c)
                                 
                                 
                                    Bunóidh an t-údarás inniúil raon feidhme na formhaoirseachta a leagtar amach i bpointí (a) agus (b) agus torthaí na ngníomhaíochtaí formhaoirseachta a rinneadh roimhe sin agus na tosaíochtaí sábháilteachta á gcur san áireamh.
                                 
                              
                                    (d)
                                 
                                 
                                    I gcás ina bhfuil saoráidí eagraíochta lonnaithe i níos mó ná Stát amháin, féadfaidh an t-údarás inniúil a chomhaontú, mar a shainítear i bpointe 145.1, go ndéanfaidh údarás inniúil an Bhallstáit, nó údaráis inniúla na mBallstát. ina bhfuil na saoráidí lonnaithe na cúraimí formhaoirseachta sin, nó go ndéanfaidh an Ghníomhaireacht iad i gcás saoráidí atá lonnaithe lasmuigh de chríoch a bhfuil Ballstáit freagrach aisti faoi Choinbhinsiún Chicago. Cuirfear aon eagraíocht atá faoi réir comhaontú den sórt sin ar an eolas gurb ann dó, agus maidir lena raon feidhme.
                                 
                              
                                    (e)
                                 
                                 
                                    I gcás aon ghníomhaíocht formhaoirseachta a dhéantar ag saoráidí atá lonnaithe i mBallstát seachas an Ballstát ina bhfuil príomháit ghnó na heagraíochta, cuirfidh an t-údarás inniúil údarás inniúil an Bhallstáit sin ar an eolas, mar a shainítear i bpointe 145.1, sula ndéanfaidh sé aon iniúchadh nó cigireacht ar an láthair ar na saoráidí.
                                 
                              
                                    (f)
                                 
                                 
                                    Baileoidh agus próiseálfaidh an t-údarás inniúil aon fhaisnéis a mheastar a bheith riachtanach chun gníomhaíochtaí formhaoirseachta a dhéanamh.
                                 
                              145.B.305   Clár formhaoirseachta
                        
                        
                                    (a)
                                 
                                 
                                    Déanfaidh an t-údarás inniúil clár formhaoirseachta a bhunú agus a choinneáil ar bun, clár lena gcumhdófar na gníomhaíochtaí formhaoirseachta a cheanglaítear le pointe 145.B.300.
                                 
                              
                                    (b)
                                 
                                 
                                    Cuirfear san áireamh sa chlár formhaoirseachta cineál sonrach na heagraíochta, castacht a gníomhaíochtaí, torthaí na ngníomhaíochtaí deimhniúcháin nó formhaoirseachta a rinneadh roimhe sin, nó iad araon, agus beidh sé bunaithe ar an measúnú ar na rioscaí gaolmhara. Áireofar leis na nithe seo a leanas, laistigh de gach timthriall pleanála formhaoirseachta:
                                    
                                                (1)
                                             
                                             
                                                measúnuithe, iniúchtaí agus cigireachtaí, lena n-áirítear na nithe seo a leanas, de réir mar is iomchuí:
                                                
                                                            (i)
                                                         
                                                         
                                                            measúnuithe ar chórais bhainistíochta agus iniúchtaí ar phróisis;
                                                         
                                                      
                                                            (ii)
                                                         
                                                         
                                                            iniúchtaí táirge ar shampla ábhartha den chothabháil a rinne an eagraíocht;
                                                         
                                                      
                                                            (iii)
                                                         
                                                         
                                                            sampláil de na hathbhreithnithe aeracmhainneachta a rinneadh;
                                                         
                                                      
                                                            (iv)
                                                         
                                                         
                                                            cigireachtaí gan fhógra;
                                                         
                                                      
                                          
                                                (2)
                                             
                                             
                                                cruinnithe a thionóltar idir an bainisteoir cuntasach agus an t-údarás inniúil chun a áirithiú go bhfanann an dá pháirtí ar an eolas maidir le gach saincheist shuntasach.
                                             
                                          
                              
                                    (c)
                                 
                                 
                                    Ní rachaidh an timthriall pleanála formhaoirseachta thar 24 mhí.
                                 
                              
                                    (d)
                                 
                                 
                                    D’ainneoin phointe (c), féadfar síneadh a chur leis an timthriall pleanála formhaoirseachta go 36 mhí más rud é gur shuigh an t-údarás inniúil gur tharla na nithe seo a leanas i rith na 24 mhí roimhe sin:
                                    
                                                (1)
                                             
                                             
                                                tá sé léirithe ag an eagraíocht gur féidir léi guaiseacha sábháilteachta eitlíochta a shainaithint go héifeachtach agus na rioscaí gaolmhara a bhainistiú;
                                             
                                          
                                                (2)
                                             
                                             
                                                tá comhlíontacht phointe 145.A.85 léirithe ar bhonn leanúnach ag an eagraíocht agus tá smacht iomlán aici ar na hathruithe go léir;
                                             
                                          
                                                (3)
                                             
                                             
                                                níor eisíodh aon toradh leibhéal 1;
                                             
                                          
                                                (4)
                                             
                                             
                                                cuireadh gach gníomhaíocht cheartaitheach chun feidhme laistigh den tréimhse ama ar ghlac an t-údarás inniúil léi nó ar chuir sé síneadh léi dá bhforáiltear i bpointe 145.B.350.
                                             
                                          D’ainneoin phointe (c), féadfar síneadh breise a chur leis an timthriall pleanála formhaoirseachta go dtí 48 mhí ar a mhéad más rud é, sa bhreis ar na coinníollacha a sholáthraítear i bpointí (d)(1) go (4), go bhfuil córas éifeachtach leanúnach bunaithe ag an eagraíocht chun tuairisciú don údarás inniúil ar fheidhmíocht sábháilteachta agus ar chomhlíontacht rialála na heagraíochta féin, agus go bhfuil an t-údarás inniúil tar éis é a fhormheas..
                                 
                              
                                    (e)
                                 
                                 
                                    Féadfar an timthriall pleanála formhaoirseachta a ghiorrú má tá fianaise ann go bhfuil laghdú tagtha ar fheidhmíocht sábháilteachta na heagraíochta.
                                 
                              
                                    (f)
                                 
                                 
                                    Áireofar leis an gclár formhaoirseachta na dátaí atá measúnuithe, iniúchtaí, cigireachtaí agus cruinnithe le déanamh, agus na dátaí a rinneadh measúnuithe, iniúchtaí, cigireachtaí agus cruinnithe iarbhír.
                                 
                              
                                    (g)
                                 
                                 
                                    Tar éis don údarás inniúil gach timthriall pleanála formhaoirseachta a chur i gcrích, eiseoidh sé tuarascáil mholta maidir le hathnuachan an cheadaithe, ina léireofar torthaí na formhaoirseachta.
                                 
                              145.B.310   Nós imeachta deimhniúcháin tosaigh
                        
                        
                                    (a)
                                 
                                 
                                    Tar éis don údarás inniúil iarratas a fháil ó eagraíocht ar eisiúint tosaigh deimhnithe, fíoróidh an t-údarás inniúil comhlíontacht na heagraíochta leis na ceanglais is infheidhme.
                                 
                              
                                    (b)
                                 
                                 
                                    Tionólfar cruinniú le bainisteoir cuntasach na heagraíochta uair amháin ar a laghad le linn an imscrúdaithe le haghaidh deimhniú tosaigh chun a áirithiú go dtuigeann an duine sin an ról sin agus an chuntasacht a ghabhann leis.
                                 
                              
                                    (c)
                                 
                                 
                                    Déanfaidh an t-údarás inniúil taifead de na torthaí ar fad atá eisithe, ar na gníomhaíochtaí clabhsúir mar aon leis na moltaí maidir leis an deimhniú a eisiúint.
                                 
                              
                                    (d)
                                 
                                 
                                    Déanfaidh an t-údarás inniúil na torthaí ar fad a ardaíodh le linn an fhíoraithe a dhearbhú don eagraíocht i scríbhinn. I gcás deimhniú tosaigh, ní mór na torthaí go léir a cheartú chun sástacht an údaráis inniúil sula bhféadfar an deimhniú a eisiúint.
                                 
                              
                                    (e)
                                 
                                 
                                    Nuair a bheidh sé sásta go gcomhlíonann an eagraíocht na ceanglais is infheidhme, déanfaidh an t-údarás inniúil na nithe seo a leanas:
                                    
                                                (1)
                                             
                                             
                                                an deimhniú a leagtar síos in Aguisín III “Foirm 3-145 EASA” a eisiúint i gcomhréir leis an gcóras aicmithe agus rátála dá bhforáiltear in Aguisín II;
                                             
                                          
                                                (2)
                                             
                                             
                                                an LEC a fhormheas go foirmiúil.
                                             
                                          
                              
                                    (f)
                                 
                                 
                                    Áireofar le deimhniú Fhoirm 3-145 EASA uimhir thagartha an deimhnithe ar bhealach a shonróidh an Ghníomhaireacht.
                                 
                              
                                    (g)
                                 
                                 
                                    Eiseofar an deimhniú ar feadh tréimhse neamhtheoranta. Na pribhléidí agus raon feidhme na ngníomhaíochtaí a bhfuil an eagraíocht formheasta ina leith, lena n-áirítear aon teorainn de réir mar is infheidhme, déanfar iad a shonrú i dtéarmaí an cheadaithe a ghabhann leis an deimhniú.
                                 
                              
                                    (h)
                                 
                                 
                                    Ionas go mbeidh an eagraíocht in ann athruithe a chur chun feidhme gan cheadú a fháil ón údarás inniúil roimh ré i gcomhréir le pointe 145.A.85(c), formheasfaidh an t-údarás inniúil an nós imeachta ábhartha LEC ina leagtar amach raon feidhme na n-athruithe sin agus ina dtabharfar tuairisc ar an mbealach a dhéanfar na hathruithe sin a bhainistiú agus thabharfar fógra fúthu don údarás inniúil.
                                 
                              145.B.330   Athruithe — eagraíochtaí
                        
                        
                                    (a)
                                 
                                 
                                    Tar éis don údarás inniúil iarratas a fháil ar athrú a éilíonn ceadú roimh ré, fíoróidh an t-údarás inniúil comhlíontacht na heagraíochta leis ceanglais is infheidhme sula n-eiseoidh sé an ceadú.
                                 
                              
                                    (b)
                                 
                                 
                                    Bunóidh an t-údarás inniúil na coinníollacha faoina bhféadfaidh an eagraíocht oibriú le linn an athraithe ach amháin má chinneann an t-údarás inniúil gur gá deimhniú na heagraíochta a chur ar fionraí.
                                 
                              
                                    (c)
                                 
                                 
                                    Nuair a bheidh sé sásta go gcomhlíonann an eagraíocht na ceanglais is infheidhme, formheasfaidh an t-údarás inniúil an t-athrú.
                                 
                              
                                    (d)
                                 
                                 
                                    Gan dochar d’aon bheart forfheidhmiúcháin breise, má chuireann an eagraíocht athruithe chun feidhme a n-éilítear leo ceadú roimh ré gan an ceadú a bheith faighte aici ón údarás inniúil de bhun phointe (c), déanfaidh an t-údarás inniúil a mheas an gá deimhniú na heagraíochta a chur ar fionraí, a theorannú nó a chúlghairm.
                                 
                              
                                    (e)
                                 
                                 
                                    I gcás athruithe nach n-éilítear leo ceadú roimh ré, áireoidh an t-údarás inniúil an t-athbhreithniú ar na hathruithe sin lena mhaoirseacht leanúnach i gcomhréir leis na prionsabail a leagtar amach i bpointe 145.B.300. Má aimsítear aon neamhchomhlíontacht, tabharfaidh an t-údarás inniúil fógra faoi don eagraíocht, iarrfaidh sé tuilleadh athruithe, agus gníomhóidh sé i gcomhréir le pointe 145.B.350.
                                 
                              145.B.350   Torthaí agus gníomhaíochtaí ceartaitheacha; barúlacha
                        
                        
                                    (a)
                                 
                                 
                                    Beidh córas i bhfeidhm ag an údarás inniúil chun anailís a dhéanamh ar thorthaí maidir lena dtábhacht ó thaobh sábháilteachta de.
                                 
                              
                                    (b)
                                 
                                 
                                    Eiseoidh an t-údarás inniúil toradh leibhéal 1 nuair a bhraitear aon neamhchomhlíontacht shuntasach i ndáil le ceanglais is infheidhme Rialachán (AE) 2018/1139 agus lena ghníomhartha tarmligthe agus lena ghníomhartha cur chun feidhme, le nósanna imeachta agus lámhleabhair na heagraíochta, nó le deimhniú na heagraíochta, lena n-áirítear téarmaí an cheadaithe, ar neamhchomhlíontacht í a laghdaíonn an tsábháilteacht nó a chuireann sábháilteacht na heitilte go mór i mbaol.
                                    Áireofar le torthaí leibhéal 1 na nithe seo a leanas freisin:
                                    
                                                (1)
                                             
                                             
                                                aon mhainneachtain rochtain a thabhairt don údarás inniúil ar shaoráidí na heagraíochta dá dtagraítear i bpointe 145.A.140 le linn gnáthuaireanta oibriúcháin agus tar éis dhá iarraidh i scríbhinn;
                                             
                                          
                                                (2)
                                             
                                             
                                                an deimhniú eagraíochta a fháil nó a bhailíocht a choinneáil ar bun trí fhalsú a dhéanamh ar an bhfianaise dhoiciméadach a cuireadh isteach;
                                             
                                          
                                                (3)
                                             
                                             
                                                aon fhianaise ar mhíchleachtas nó ar úsáid chalaoiseach an deimhnithe eagraíochta;
                                             
                                          
                                                (4)
                                             
                                             
                                                easpa bainisteora chuntasaigh.
                                             
                                          
                              
                                    (c)
                                 
                                 
                                    Eiseoidh an t-údarás inniúil toradh leibhéal 2 nuair a bhraitear aon neamhchomhlíontacht i ndáil le ceanglais is infheidhme Rialachán (AE) 2018/1139 agus lena ghníomhartha tarmligthe agus lena ghníomhartha cur chun feidhme, le nósanna imeachta agus lámhleabhair na heagraíochta, nó le deimhniú na heagraíochta, lena n-áirítear téarmaí an cheadaithe, ar neamhchomhlíontacht í nach n-aicmítear ina thoradh leibhéal 1.
                                 
                              
                                    (d)
                                 
                                 
                                    I gcás ina mbraitear toradh le linn formhaoirseachta nó ar aon mbealach eile, gan dochar d’aon ghníomhaíocht bhreise a cheanglaítear le Rialachán (AE) 2018/1139 agus lena ghníomhartha tarmligthe agus lena ghníomhartha cur chun feidhme, déanfaidh an t-údarás inniúil an toradh a chur in iúl i scríbhinn don eagraíocht agus iarrfaidh sé gníomhaíocht cheartaitheach chun aghaidh a thabhairt ar an neamhchomhlíontacht a sainaithníodh. Má bhaineann toradh leibhéal 1 go díreach le haerárthach, cuirfidh an t-údarás inniúil é sin in iúl don údarás inniúil den Bhallstát ina bhfuil an t-aerárthach cláraithe.
                                    
                                                (1)
                                             
                                             
                                                Má fhaightear aon toradh leibhéal 1, déanfaidh an t-údarás inniúil beart láithreach iomchuí chun gníomhaíochtaí na heagraíochta lena mbaineann a chosc nó srian a chur leo agus, más iomchuí, déanfaidh sé beart chun an deimhniú a chúlghairm nó é a theorannú nó a chur ar fionraí ina iomláine nó i bpáirt, ag brath ar mhéid an toradh leibhéal 1, go dtí go n-éireoidh le gníomhaíocht cheartaitheach óna eagraíocht.
                                             
                                          
                                                (2)
                                             
                                             
                                                Má tá aon toradh leibhéal 2 ann, déanfaidh an t-údarás inniúil na nithe seo a leanas:
                                                
                                                            (i)
                                                         
                                                         
                                                            tréimhse cur chun feidhme maidir le gníomhaíocht cheartaitheach a dheonú don eagraíocht, ar tréimhse í atá iomchuí do chineál an toraidh, agus nach mairfidh ar dtús níos mó ná 3 mhí, i gcás ar bith. Tosóidh an tréimhse ó dháta na cumarsáide i scríbhinn lena gcuirtear an toradh in iúl don eagraíocht a iarrann gníomhaíocht cheartaitheach chun aghaidh a thabhairt ar an neamhchomhlíontacht a sainaithníodh. Ag deireadh na tréimhse sin, agus faoi réir chineál an toraidh, féadfaidh an t-údarás inniúil síneadh a chur leis an tréimhse 3 mhí ar choinníoll gur comhaontaíodh plean gníomhaíochta ceartaithí leis an údarás inniúil;
                                                         
                                                      
                                                            (ii)
                                                         
                                                         
                                                            measúnú a dhéanamh ar an bplean gníomhaíochta ceartaithí agus ar an bplean cur chun feidhme atá beartaithe ag an eagraíocht, agus má chinntear leis an measúnú gur leor iad chun aghaidh a thabhairt ar an neamhchomhlíontacht, glacfaidh sé leo.
                                                         
                                                      
                                          
                                                (3)
                                             
                                             
                                                Má theipeann ar an eagraíocht plean gníomhaíochta ceartaithí inghlactha a chur isteach, nó má theipeann uirthi an ghníomhaíocht cheartaitheach a dhéanamh laistigh den tréimhse ama ar ghlac an t-údarás inniúil léi nó ar chuir an t-údarás inniúil síneadh léi, ardófar an toradh go leibhéal 1 agus déanfar beart mar a leagtar síos i bpointe (d)(1).
                                             
                                          
                                                (4)
                                             
                                             
                                                Déanfaidh an t-údarás inniúil taifead de na torthaí ar fad a d’ardaigh sé nó a cuireadh in iúl dó i gcomhréir le pointe (e) agus, i gcás inarb infheidhme, déanfaidh sé taifead de na bearta forfheidhmiúcháin a chuir sé i bhfeidhm, chomh maith leis na gníomhaíochtaí ceartaitheacha uile agus na dátaí a cuireadh clabhsúr ar na torthaí uile.
                                             
                                          
                              
                                    (e)
                                 
                                 
                                    Gan dochar d’aon bheart forfheidhmiúcháin breise, i gcás ina sainaithníonn údarás a dhéanann na cúraimí formhaoirseachta de bhun phointe 145.B.300(d) aon neamhchomhlíontacht cheanglais infheidhme Rialachán (AE) 2018/1139 agus a ghníomhartha tarmligthe agus a ghníomhartha gcur chun feidhme ag eagraíocht atá deimhnithe ag údarás inniúil Ballstáit eile nó ag an nGníomhaireacht, cuirfidh sé an t-údarás inniúil sin ar an eolas faoi, agus tabharfaidh sé léiriú ar leibhéal an toraidh.
                                 
                              
                                    (f)
                                 
                                 
                                    Féadfaidh an t-údarás inniúil barúlacha a eisiúint maidir le haon cheann de na cásanna seo a leanas nach n-éilíonn leo torthaí leibhéal 1 ná leibhéal 2:
                                    
                                                (1)
                                             
                                             
                                                i gcás aon mhír ar measadh a feidhmíocht a bheith neamhéifeachtach;
                                             
                                          
                                                (2)
                                             
                                             
                                                i gcás ina sainaithnítear go bhfuil sé d’acmhainn ag mír a bheith ina cúis le neamhchomhlíontacht faoi phointí (b) nó (c);
                                             
                                          
                                                (3)
                                             
                                             
                                                nuair a bhíonn moltaí nó feabhsuithe ina n-ábhar spéise ar mhaithe le feidhmíocht sábháilteachta fhoriomlán na heagraíochta.
                                             
                                          
                              Cuirfear na barúlacha a eisítear faoin bpointe seo in iúl i scríbhinn don eagraíocht agus déanfaidh an t-údarás inniúil iad a thaifeadadh.
                        145.B.355   Fionraí, teorannú agus cúlghairm
                        
                        Déanfaidh an t-údarás inniúil an méid seo a leanas:
                        
                                    (a)
                                 
                                 
                                    deimhniú a chur ar fionraí nuair a mheasann sé go bhfuil forais réasúnacha ann go bhfuil gá leis an mbeart sin chun bagairt inchreidte ar shábháilteacht aerárthaí a chosc;
                                 
                              
                                    (b)
                                 
                                 
                                    deimhniú a chur ar fionraí, a chúlghairm nó a theorannú más gá beart den sórt sin de bhun phointe 145.B.350;
                                 
                              
                                    (c)
                                 
                                 
                                    deimhniú a chur ar fionraí nó a theorannú ina iomláine nó i bpáirt, má chuireann cúinsí neamh-intuartha nach bhfuil neart ag an údarás inniúil orthu cosc ar a gcigirí a bhfreagrachtaí formhaoirseachta a chomhlíonadh maidir leis an timthriall pleanála formhaoirseachta.”;
                                 
                              
                  
                        (31)
                     
                     
                        Cuirtear an méid seo a leanas in ionad Aguisín II:
                        
                           
                              “Aguisín II
                              
                                 Córas aicmithe agus rátála le haghaidh théarmaí ceadaithe eagraíochtaí cothabhála a thagann faoi réim Chuid-145
                              
                              
                                          (a)
                                       
                                       
                                          Ach amháin nuair a shonraítear a mhalairt i gcás na n-eagraíochtaí is lú dá dtagraítear i bpointe (m), soláthraítear leis an tábla dá dtagraítear i bpointe (l) na haicmí agus na rátálacha féideartha atá le húsáid chun téarmaí ceadaithe dheimhniú na heagraíochta a leagan síos, ar eagraíocht í a fhormheastar i gcomhréir le hIarscríbhinn II (Cuid-145). Ní mór téarmaí ceadaithe a dheonú d’eagraíocht a chuimsítear sa raon seo: aicme amháin agus rátáil amháin faoi réir ag teorainneacha go dtí na haicmí agus na rátálacha uile faoi réir ag teorainneacha.
                                       
                                    
                                          (b)
                                       
                                       
                                          Sa bhreis ar an tábla i bpointe (l), ceanglaítear ar gach eagraíocht chothabhála raon feidhme a hoibre a léiriú ina LEC.
                                       
                                    
                                          (c)
                                       
                                       
                                          Laistigh den aicme cheadaithe (nó de na haicmí ceadaithe) agus den rátáil cheadaithe (nó de na rátálacha ceadaithe) a bhunaíonn an t-údarás inniúil, le raon feidhme na hoibre a shonraítear sa LEC, sainítear go beacht teorainneacha a cheadaithe. Tá sé fíor-riachtanach, dá bhrí sin, go mbíonn an aicme cheadaithe (nó na haicmí ceadaithe) agus an rátáil cheadaithe (nó na rátálacha ceadaithe) ag teacht le raon feidhme obair na heagraíochta.
                                       
                                    
                                          (d)
                                       
                                       
                                          Ciallaíonn rátáil aicme de chatagóir A go bhféadfaidh an eagraíocht chothabhála cothabháil a dhéanamh ar aerárthaí agus ar chomhpháirteanna (lena n-áirítear innill agus/nó aonaid chumhachta chúnta (APUnna)), i gcomhréir le sonraí cothabhála an aerárthaigh nó, má chomhaontaíonn an t-údarás inniúil, i gcomhréir le sonraí cothabhála na comhpháirte, fad atá na comhpháirteanna sin feistithe ar an aerárthach, agus sa chás sin amháin. Mar sin féin, féadfaidh eagraíocht chothabhála a bhfuil rátáil A aici comhpháirt a bhaint go sealadach chun críoch cothabhála chun rochtain ar an gcomhpháirt sin a fheabhsú, ach amháin nuair is gá cothabháil bhreise a dhéanamh de dheasca a bainte, ar cothabháil í nach bhfuil an eagraíocht formheasta lena déanamh. Beidh baint comhpháirte den sórt sin chun críoch cothabhála ag eagraíocht chothabhála a bhfuil rátáil A aici faoi réir nós imeachta iomchuí um rialú sa LEC.
                                          Ní mór raon feidhme na cothabhála sin a shonrú sa cholún teorainneacha, rud a léireoidh méid an cheadaithe.
                                       
                                    
                                          (e)
                                       
                                       
                                          Déantar rátálacha aicme de Chatagóir A a fhoroinnt sna catagóirí cothabhála seo a leanas: cothabháil throm agus gnáthchothabháil. Féadfar eagraíocht den sórt sin a fhormheas chun cothabháil throm, gnáthchothabháil nó an dá rud a dhéanamh. Ba cheart a thabhairt faoi deara go n-éilíonn saoráid ghnáthchothabhála atá lonnaithe i bpríomhshaoráid chothabhála ceadú le haghaidh gnáthchothabhála.
                                       
                                    
                                          (f)
                                       
                                       
                                          Ciallaíonn rátáil aicme de chatagóir B go bhféadfaidh an eagraíocht chothabhála cothabháil a dhéanamh ar innill agus/nó APUnna neamhshuiteáilte agus ar chomhpháirteanna innill agus/nó APU, i gcomhréir le sonraí cothabhála an innill agus/nó an APU nó, má chomhaontaíonn an t-údarás inniúil, i gcomhréir le sonraí cothabhála na comhpháirte, fad atá na comhpháirteanna feistithe ar an inneall agus/nó ar an APU, agus sa chás sin amháin. Mar sin féin, féadfaidh eagraíocht chothabhála a bhfuil rátáil B aici comhpháirt a bhaint go sealadach chun críoch cothabhála chun rochtain ar an gcomhpháirt sin a fheabhsú, ach amháin nuair is gá cothabháil bhreise a dhéanamh de dheasca a bainte, ar cothabháil í nach bhfuil an eagraíocht formheasta lena déanamh.
                                          Ní mór raon feidhme na cothabhála sin a shonrú sa cholún teorainneacha, rud a léireoidh méid an cheadaithe.
                                          Féadfaidh eagraíocht chothabhála atá formheasta le rátáil aicme de chatagóir B cothabháil a dhéanamh freisin ar inneall suiteáilte fad atá cothabháil throm nó gnáthchothabháil á déanamh ar aerárthach, ar choinníoll go bhfuil nós imeachta iomchuí rialúcháin sa LEC atá formheasta ag an údarás inniúil. Léireoidh raon feidhme na hoibre sa LEC na gníomhaíochtaí sin má cheadaíonn an t-údarás inniúil iad.
                                       
                                    
                                          (g)
                                       
                                       
                                          Ciallaíonn rátáil aicme de chatagóir C go bhféadfaidh an eagraíocht chothabhála cothabháil a dhéanamh ar chomhpháirteanna neamhshuiteáilte (seachas innill iomlána agus APUnna) a mbeartaítear iad a fheistiú ar an aerárthach nó ar an inneall/APU.
                                          Ní mór raon feidhme na cothabhála sin a shonrú sa cholún teorainneacha, rud a léireoidh méid an cheadaithe.
                                          Féadfaidh eagraíocht chothabhála atá formheasta le rátáil aicme de chatagóir C cothabháil a dhéanamh freisin ar chomhpháirt shuiteáilte (seachas inneall iomlán nó APU) fad atá cothabháil throm nó gnáthchothabháil á déanamh ar aerárthach, nó ag saoráid cothabhála inneall/APU, ar choinníoll go bhfuil nós imeachta iomchuí um rialú sa LEC atá formheasta ag an údarás inniúil. Léireoidh raon feidhme na hoibre sa LEC na gníomhaíochtaí sin má cheadaíonn an t-údarás inniúil iad.
                                       
                                    
                                          (h)
                                       
                                       
                                          Is éard is rátáil aicme de chatagóir D ann rátáil aicmeféinchuimsitheach nach gá go mbainfeadh sí le haerárthach ar leith, le hinneall ar leith nó le comhpháirt eile ar leith. Ní gá an rátáil D1 — Tástáil Neamhscriosach (TNS) ach amháin d’eagraíocht chothabhála a dhéanann TNS mar chúram ar leith thar ceann eagraíocht eile. Eagraíocht chothabhála atá formheasta le rátáil aicme sa chatagóir A, B nó C, féadfaidh sí TNS a dhéanamh ar tháirgí a ndéanann sí cothabháil orthu gan gá le rátáil aicme D1 a bheith aici ar choinníoll go bhfuil nósanna imeachta iomchuí TNS sa LEC.
                                       
                                    
                                          (i)
                                       
                                       
                                          Beartaítear leis an gcolún teorainneacha an tsolúbthacht a thabhairt do na húdaráis inniúla ceadú a chur in oiriúint d’aon eagraíocht ar leith. Ní fhéadfar rátálacha a lua ar an gceadú ach amháin má dhéantar iad a theorannú go hiomchuí. Sonraítear sa tábla dá dtagraítear i bpointe (l) na cineálacha teorainneacha is féidir a bheith ann. Tá sé inghlactha an cúram cothabhála a chur i dtábhacht sa cholún teorainneacha seachas cineál nó monaróir an aerárthaigh nó innill, más oiriúnaí sin don eagraíocht (mar shampla córais eitleonaice a shuiteáil agus an chothabháil lena mbaineann). Má luaitear é sin sa cholún teorainneacha, léirítear go bhfuil an eagraíocht chothabhála formheasta chun cothabháil a dhéanamh suas go dtí an cineál/cúram áirithe sin, an cineál/cúram sin san áireamh.
                                       
                                    
                                          (j)
                                       
                                       
                                          Nuair a úsáidtear na téarmaí sraith, cineál agus grúpa sa cholún teorainneacha d’aicmí A agus B, tuigfear mar a leanas iad:
                                          
                                                      —
                                                   
                                                   
                                                      ciallaíonn “sraith” sraith de chineál sonrach amhail an Airbus 300, 310 nó 319, nó an tsraith Boeing 737-300, an tsraith RB211-524, an Cessna 150 nó an Cessna 172, an tsraith Beech 55, an tsraith Continental O-200, etc.;
                                                   
                                                
                                                      —
                                                   
                                                   
                                                      ciallaíonn “cineál” cineál nó múnla sonrach amhail an cineál Airbus 310-240, an cineál RB 211-524 B4, nó an cineál Cessna 172RG.
                                                      Is féidir aon líon sraitheanna nó cineálacha a lua;
                                                   
                                                
                                                      —
                                                   
                                                   
                                                      ciallaíonn “grúpa”, mar shampla, aerárthach innill aonloine Cessna nó innill loiní neamh-shárluchtaithe Lycoming, etc.
                                                   
                                                
                                    
                                          (k)
                                       
                                       
                                          De mhaolú ar phointe 145.A.85(a)(1), nuair a bhaintear úsáid as liosta cumais comhpháirte a d’fhéadfadh a bheith faoi réir leasuithe go minic, féadfaidh an eagraíocht a mholadh go gcuimseofar na leasuithe sin sa nós imeachta dá dtagraítear i bpointe 145.A.85(c) maidir le hathruithe nach n-éilítear leo ceadú roimh ré.
                                       
                                    
                                          (l)
                                       
                                       
                                          Tábla
                                          
                                                      AICME
                                                   
                                                   
                                                      RÁTÁIL
                                                   
                                                   
                                                      TEORAINN
                                                   
                                                   
                                                      COTHABHÁIL THROM
                                                   
                                                   
                                                      GNÁTHCHOTHABHÁIL
                                                   
                                                
                                                      AERÁRTHAÍ
                                                   
                                                   
                                                      A1
                                                      Eitleáin d’uasmhais éirí de thalamh (MTOM) os cionn 5 700  kg
                                                   
                                                   
                                                      [Sonrófar monaróir an eitleáin nó an grúpa nó sraith nó cineál agus/nó na cúraimí cothabhála]
                                                      
                                                         Sampla: Sraith Airbus A320
                                                      
                                                   
                                                   
                                                      [TÁ/NÍL] (*1)
                                                      
                                                   
                                                   
                                                      [TÁ/NÍL]  (*1)
                                                      
                                                   
                                                
                                                      A2
                                                      Eitleáin de MTOM 5 700  kg agus faoina bhun sin
                                                   
                                                   
                                                      [Sonrófar monaróir an eitleáin nó an grúpa nó sraith nó cineál agus/nó na cúraimí cothabhála]
                                                      
                                                         Sampla: Sraith ‘DHC-6 Twin Otter’
                                                      
                                                      Sonraigh cé acu a údaraítear deimhnithe ar athbhreithniú aeracmhainneachta a eisiúint nó nach n-údaraítear (i gcás aerárthaí a chumhdaítear le hIarscríbhinn Vb (Cuid-ML) agus sa chás sin amháin)
                                                   
                                                   
                                                      [ÚDARAÍTEAR/NÍ ÚDARAÍTEAR] (*1)
                                                      
                                                   
                                                   
                                                      [ÚDARAÍTEAR/NÍ ÚDARAÍTEAR] (*1)
                                                      
                                                   
                                                
                                                      A3
                                                      Héileacaptair
                                                   
                                                   
                                                      [Sonrófar monaróir an héileacaptair nó an grúpa nó sraith nó cineál agus/nó an cúram/na cúraimí cothabhála]
                                                      
                                                         Sampla: Robinson R44
                                                      
                                                      Sonraigh cé acu a údaraítear deimhnithe ar athbhreithniú aeracmhainneachta a eisiúint nó nach n-údaraítear (i gcás aerárthaí a chumhdaítear le hIarscríbhinn Vb (Cuid-ML) agus sa chás sin amháin)
                                                   
                                                   
                                                      [ÚDARAÍTEAR/NÍ ÚDARAÍTEAR] (*1)
                                                      
                                                   
                                                   
                                                      [ÚDARAÍTEAR/NÍ ÚDARAÍTEAR] (*1)
                                                      
                                                   
                                                
                                                      A4
                                                      Aerárthaí seachas aerárthaí A1, A2 agus A3
                                                   
                                                   
                                                      [Sonrófar an chatagóir aerárthaigh (seoleitleán, balún, aerlong, etc.), an monaróir nó grúpa nó sraith nó cineál agus/nó an cúram/na cúraimí cothabhála]
                                                      Sonraigh cé acu a údaraítear deimhnithe ar athbhreithniú aeracmhainneachta a eisiúint nó nach n-údaraítear (i gcás aerárthaí a chumhdaítear le hIarscríbhinn Vb (Cuid-ML) agus sa chás sin amháin)
                                                   
                                                   
                                                      [ÚDARAÍTEAR/NÍ ÚDARAÍTEAR] (*1)
                                                      
                                                   
                                                   
                                                      [ÚDARAÍTEAR/NÍ ÚDARAÍTEAR] (*1)
                                                      
                                                   
                                                
                                                      INNILL
                                                   
                                                   
                                                      B1
                                                      Tuirbín
                                                   
                                                   
                                                      [Sonrófar sraith nó cineál an innill agus/nó an cúram/na cúraimí cothabhála]
                                                      
                                                         Sampla: Sraith PT6A
                                                      
                                                   
                                                
                                                      B2
                                                      Loine
                                                   
                                                   
                                                      [Sonrófar monaróir nó grúpa nó sraith nó cineál an innill agus/nó an cúram/na cúraimí cothabhála]
                                                   
                                                
                                                      B3
                                                      APU
                                                   
                                                   
                                                      [Sonrófar monaróir nó sraith nó cineál an innill agus/nó an cúram/na cúraimí cothabhála]
                                                   
                                                
                                                      COMHPHÁIRTEANNA SEACHAS INNILL IOMLÁNA NÓ APUnna
                                                   
                                                   
                                                      C1 Aerchóiriú & Aerbhrú
                                                   
                                                   
                                                      [Sonrófar an cineál aerárthaigh nó monaróir an aerárthaigh nó monaróir na comhpháirte nó an chomhpháirt ar leith agus/nó déanfar crostagairt do liosta cumais sa lámhleabhar agus/nó an cúram/na cúraimí cothabhála.]
                                                      
                                                         Sampla: PT6A Rialaitheoir Breosla
                                                      
                                                   
                                                
                                                      C2 Uatheitilt
                                                   
                                                
                                                      C3 Cumarsáid agus Aerloingseoireacht
                                                   
                                                
                                                      C4 Dorais — Haistí
                                                   
                                                
                                                      C5 Cumhacht Leictreach & Soilsí
                                                   
                                                
                                                      C6 Trealamh
                                                   
                                                
                                                      C7 Inneall — APU
                                                   
                                                
                                                      C8 Rialtáin eitilte
                                                   
                                                
                                                      C9 Breosla
                                                   
                                                
                                                      C10 Héileacaptar — Rótair
                                                   
                                                
                                                      C11 Héileacaptar — Tras-seoladh
                                                   
                                                
                                                      C12 Cumhacht Hiodrálach
                                                   
                                                
                                                      C13 Córas táscach agus taifeadta
                                                   
                                                
                                                      C14 Fearas tuirlingthe
                                                   
                                                
                                                      C15 Ocsaigin
                                                   
                                                
                                                      C16 Liáin
                                                   
                                                
                                                      C17 Neomatach & Folús
                                                   
                                                
                                                      C18 Cosaint — oighear/báisteach/dóiteán
                                                   
                                                
                                                      C19 Fuinneoga
                                                   
                                                
                                                      C20 Struchtúrach
                                                   
                                                
                                                      C21 Ballasta uisce
                                                   
                                                
                                                      C22 Breisiú Tiomána
                                                   
                                                
                                                      SEIRBHÍSÍ SPEISIALAITHE
                                                   
                                                   
                                                      D1 Tástáil Neamhscriosach
                                                   
                                                   
                                                      [Sonrófar modh(anna) ar leith TNS]
                                                   
                                                
                                    
                                          (m)
                                       
                                       
                                          Eagraíocht chothabhála nach bhfuil ach fostaí amháin aici chun a gníomhaíochtaí cothabhála uile a phleanáil agus a dhéanamh, ní fhéadfar ach téarmaí ceadaithe teoranta a bheith aici. Is iad seo a leanas na huasteorainneacha is incheadaithe:
                                          
                                                      AICME
                                                   
                                                   
                                                      RÁTÁIL
                                                   
                                                   
                                                      TEORAINN
                                                   
                                                
                                                      AERÁRTHAÍ
                                                   
                                                   
                                                      A2
                                                   
                                                   
                                                      EITLEÁN INNILL LOINÍ DE MTOM 5 700  KG NÓ FAOINA BHUN SIN
                                                   
                                                
                                                      AERÁRTHAÍ
                                                   
                                                   
                                                      A3
                                                   
                                                   
                                                      HÉILEACAPTAR INNILL AONLOINE DE MTOM 3 175  KG NÓ FAOINA BHUN SIN
                                                   
                                                
                                                      AERÁRTHAÍ
                                                   
                                                   
                                                      A4
                                                   
                                                   
                                                      NÍ ANN DO THEORAINN
                                                   
                                                
                                                      INNILL
                                                   
                                                   
                                                      B2
                                                   
                                                   
                                                      NÍOS LÚ NÁ 450 HP
                                                   
                                                
                                                      COMHPHÁIRTEANNA SEACHAS INNILL IOMLÁNA NÓ APUnna
                                                   
                                                   
                                                      C1 GO C22
                                                   
                                                   
                                                      DE RÉIR AN LIOSTA CUMAIS
                                                   
                                                
                                                      SEIRBHÍSÍ SPEISIALAITHE
                                                   
                                                   
                                                      D1 TNS
                                                   
                                                   
                                                      MODH(ANNA) TNS LE SONRÚ
                                                   
                                                
                                    Ba cheart a thabhairt faoi deara go bhféadfaidh an t-údarás inniúil eagraíocht den sórt sin a theorannú a thuilleadh i dtéarmaí an cheadaithe ag brath ar acmhainní na heagraíochta sin.
                           
                        ”.
                  
               (*1)  Scrios de réir mar is iomchuí
         
      
      
         
            IARSCRÍBHINN III
            In Iarscríbhinn Vb (Cuid-ML), pointe ML.A.906(a), cuirtear an méid seo a leanas in ionad an fhrása réamhráitigh:
            
               “Agus aerárthach á allmhairiú isteach i gclár Ballstáit ó thríú tír nó ó chóras rialála nach bhfuil feidhm ag Rialachán (AE) 2018/1139 ann, déanfaidh an t-iarratasóir na nithe seo a leanas:”.
            
         
      
      
         
            IARSCRÍBHINN IV
            In Iarscríbhinn I (Cuid-M), pointe M.A.502(c), cuirtear an méid seo a leanas in ionad an tríú habairt:
            
               “Féadfaidh eagraíocht chothabhála inneall den sórt sin an chomhpháirt a bhaint go sealadach lena cothabháil más gá é sin chun rochtain ar an gcomhpháirt a fheabhsú, ach amháin i gcás inar gá cothabháil bhreise a dhéanamh de dheasca na bainte.”.